
Pere  Cavallé 


AMOR 
ÉS  JOVENTUT 

COMÈDIA  EN  DOS  ACTES 


H 


IMPREMTA  D'ART 

Provença,  304.  —  Bahcblona 

mcmxvi 


Aquesta  obra  és  proprieíat  del  séu 
autor,  i  ningú,  sense  el  séu  permís, 
podrà  reimprimir-la  ni  traduïr-la. 

La  Sociedad  de  Autores  Espa- 
fíoles  és  l'única  encarregada  de  co- 
brar els  drets  de  representació. 

S'ha  fet  el  dipòsit  que  la  llei  se- 
nyala. 


PERSONATGES 

Donya  Roser 60  anys 

Hortènsia 20  » 

Agna  (cambrera). 

Don  Ermengol 60  » 

Foríunaí 25  » 

Claudi 58  » 

Bover 20  » 

L'acció  en  el  segle  xvn. 


Aquesta  comèdia  va  ésser  representada  per  pri- 
mera vegada  en  el  «Teatre  del  Centre  de  Lectura», 
de  Reus,  la  nit  del  9  de  Desembre  de  1915,  baix  el 
següent 

REPARTIMENT 


Donya  Roser 
Hortènsia .  . 
Agna  .  .  . 
Don  Ermengol 
Fortunat  .  . 
Bover  .  .  . 
Claudi.     .     . 


Sra.  Vallespir 
»      Casals 
>     Cervera 

Sr.  Mas 
»    Navarro 
»    Torrents 
»    Mercader 


Direcció  artística:  Don  Fabià  Mercader. 


DECORACIÓ 

L'escena  represenía  un  jardí.  Al  fons  esquerra, 
i  ocupant  fins  a  la  meitat  de  l'escenari,  una  masia 
catalana.  Al  primer  pis  s'hi  puja  per  una  esgraonada 
de  marbre  que  remata  un  mirador  que  va  de  cap  a 
cap  de  la  façana.  En  el  primer  pis,  per  donar  entrada 
a  la  masia,  hi  ha  dugués  portes  practicables  i  una 
planta  baixa,  al  costat  de  l'escala.  A  darrer  terme, 
caminals  del  jardí;  a  l'horitzó,  muntanyes.  Arreu 
arbres  i  flors.  A  primer  terme,  dreta,  sota  l'ombra 
d'una  magnòlia  florida,  una  taula  de  marbre  i  ban- 
quetes de  fusta  o  jonc. 

L'acció  es  desenrotlla  a  plè  dia. 


ACTE  PRIMER 


ESCENA  PRIMERA 

Donya  Roser  i  Hortènsia, 
en  el  mirador  que  remata  l' esglaonada 

ROSER 

Hermós  és  el  matí !  L'aire  conforta  ! 

HORTÈNSIA 

L'esíiu  embauma  el  món  amb  ses  fragàn- 
cies ! 

ROSER 

Contempla,  allà  en  el  marge,  com  floreixen 
ginesteres,  rosers,  nards  i  violes  ! 

HORTÈNSIA 

Un  riu  d'or  semblen  quan  el  sol  les  daura, 
les  vores  del  barranc  totes  florides  ! 

ROSER 


Fins  les  aigües  són  d'or,  perquè  reflexen 
l'esclatar  lluminós  de  la  ginesta. 


HORTÈNSIA 


Que  n'és  d'hermós  el  món  en  aquesta  hora 
en  la  que  tot  reneix,  tot  cobra  vida  1 

ROSER 

I  encare  és  més  hermós  quan  qui  el  contem- 
pla és  ric  en  il•lusions  i  en  esperances. 

HORTÈNSIA 

Això,  vos  no  ho  sabeu  ! 

ROSER 

No  haig  de  saber-ho  !  Si  jo  ja  ho  vull  que 
estiguis  ben  joiosa  !  Esguarda  enllà  la  blanca 
carretera  que  va  serpentejant  per  la  catifa 
que'ls  nostres  camps  enjoia  d'esmeragda  !  No 
hi  veus  encara  rès  1  No  t'impacientis,  que  din- 
tre de  poc  temps,  si  no  m'enganyo,  un  nuvo- 
let  de  pols  veuràs  formar-s'hi,  i  d'entre  el 
núvol,  quan  aprop  el  vegis,  sortirà  En  Fortu- 
nat,  com  per  miracle. 

hortènsia,  manyaga 

Sortirà  En  Fortunat  en  companyia  de  perso- 
na per  vos  més  agradosa. 


NcU 

ROSER 

Jo  parlava  de  tu;  de  mi,  rès  deia. 


HORTÈNSIA 


Es  que  parlant  de  vos,  soc  indiscreta?  Si 
és  aixís,  callaré. 


ROSER 


Tu  no  vols  creure  que'l  sacrifici  que  faig  és 
per  tu  sola. 

HORTÈNSIA 

Tia,  per  Déu,  que  toia  cristiana,  cau  en  pe- 
cat mortal,  si  diu  mentida  ! 

ROSER 

Ja  veig  que  és  tot  en  và;  no't  puc  convencé. 

HORTÈNSIA 

Puc  dir  que  sempre  us  crec,  sempre  us -es- 
colto quan  me  dieu  que  soc  vostra  estimada; 
mes  are,  en  veritat,  me  resisteixo  a  creure 
quant  dieu,  parlo  amb  franquesa. 

ROSER 

Tant  si'm  creus  com  si  no,  deus  obeir- me  í 

HORTÈNSIA 

Són  per  mi  manaments  les  vostres  ordres... 
sempre,  vui  dir-ho  clar,  que  no  s'hi  oposin  la 

meva  voluntat  i  els  meus  desigs;  que  alla- 
vors  l'Hortènsia  posa  en  pràctica  tot  el  seu 
gran  enginy,  la  seva  manya,  per  fer  que'l  seu 
voler  logri  imposar-se  sense  que,  naturalment, 
la  tia  ho  vegi. 

roser,  joiosa 
Aquesta  sí,  neboda,  que  l'encertes. 

HORTÈNSIA 

I  a  fe  que  us  plau,  no  és  cert,  que  l'endivini  ? 

ROSER 

En  el  món,  sense  tu,  no  hi  ha  ventura.  (EI 
Bover  traspassa  l'escena.)  Mira  el  Bover,  que 
adelerat  camina  t 

hortènsia,  cridant 
Bover  t  Bover ! 

ESCENA  II 
Donya  Roser,  Hortènsia  i  Bover 

bover 
Què  mana  la  senyora  ? 

HORTÈNSIA 

Se  pot  saber  on  vas,  amb  tanta  pressa  ? 

bover 
Vaig  a  cercar  la  llet. 

HORTÈNSIA 

Per  això  t'afanyes  ? 

BOVER 

M'he  retrassat  un  poc;  vaig  a  munyir-la. 

HORTÈNSIA 

Has  de  munyir,  potser,  la  meva  <BIanca»? 

BOVER 

Si  la  senyora  ho  vol?... 

HORTÈNSIA 

Tot  seguit  baixo,  que  vull  munyir-la  jo,  si 
no  t'hi  oposes. 

ROSER 

Què  sabs  íu,  de  munyir  ! 

HORTÈNSIA 

Ne  soc  tan  destra,  que  no  pot  el  Bover  dar- 
me  ventatja.  {Baixa  les  escales.) 

ROSER 

Pots  dir-me  per  què  vols  donar  martiri  a  la 
vaca  ignocenta  que  tu  munyeixis  ? 

BOVER 

Les  mans  de  donya  Hortènsia,  ma  senyora, 
acaricien  manyagues,  tot  quant  toquen. 

HORTÈNSIA 

Molííssim  bé,  Bover  !  Quanta  finesa  !  Mer- 
cès, mercès,  per  tes  galants  paraules  ! 

BOVER 

No  feu  burla  de  mi,  que  no  ho  mereixo  ! 

HORTÈNSIA 

Si  al  donar-te  mercès,  hi  poso  l'ànima  1 

ROSER 

Pots  preparar  el  servei,  que'l  desdejuni  avui 
pendrem  al  ras,  que'l  temps  convida.  Vaig  un 
moment  a  dins;  aviat  surto. 


(Entia  a  la  masia.) 

ESCENA  lli 
Bover  i  Hortènsia 

hortènsia 
Has  quedat  aloníaí !  Què  és  lo  que't  passa  ? 

bover,  amb  timidesa 
Si  jo  quasi  no  ho  sé...  Sento  tristesa  ! 

HORTÈNSIA 

No's  pot  saber  per  què,  per  quina  causa  ? 

bover 

No  ho  sé,  ja  us  dic...  Deixeu-me  estar,  us 
ho  prego  ! 

HORTÈNSIA 

No  siguis  tan  esquerp  !  Conta'm  tes  penes  ! 

BOVER 

Cabòries  d'un  Bover...  No  rès,  manies. 

HORTÈNSIA 

Que  jo  vull  sapiguer  perquè  em  pertoca. 

BOVER 


Les  estrelles  jamai  podran  compendre  els 
neguits  que  sofreixen  les  formigues  l 

HORTÈNSIA 

Com  que  estrella  no  sóc,  per  això  et  pre- 
gunto. 

BOVER 

Per  mi  us  interesseu?...  Sembla  impossible  t 

HORTÈNSIA 

Es  clar  que  sí !  M'ofens  si  acàs  ne  duptes  ! 
No  sabs  que  jo  per  tu  soc  una  amiga;  més 
encara  que  això,  una  companya  que  puja  amb 
tu  a  dalt  de  la  carena  quan  portes  el  remat  a 
la  pastura?...  Diga'm,  doncs,  bon  amic,  què't 
neguiteja  ? 

BOVER 

Es  l'aire  de  la  plana  que  no'm  prova. 

HORTÈNSIA 

Me  dol,  Bover,  que  vulguis  enganyar-me 
quan  mai  m'has  enganyat,  que  jo  recordi.  Tu 
no  fies  en  mi  i  això  m'enutja  ! 

BOVER 

Ah,  si  no  m'en  fiés  !... 


Pere  Cavallé  23 


HORTÈNSIA 

Doncs  home,  esplaia't !  Escampes  mal  hu- 
mor amb  eixa  cara  1  I  sabs  que  al  meu  entorn 
sols  hi  vull  veure  alegria  i  content. 

BOVER 

El  dir-ho  em  pesa. 

HORTÈNSIA 

Si  em  vols  tractar  aixís,  amb  poc  afecte, 
d'aquesta  hora  en  avant,  busca't  companya. 

BOVER 

Aixís,  doncs,  és  veritat  tot  quant  suposo  ? 

hortènsia,  amb  energia 
Però  esplica't,  si  vols,  o  sinó,  veste'n  ! 

BOVER 

Si  vos  ho  exigiu... 

HORTÈNSIA 

Sí,  ho  exigeixo. 

bover,  amb  timidesa 

Es  cert  que  us  esposeu,  senyora  Hortènsia? 
Es  cert  que  us  en  aneu  vers  altres  terres  ? 

hortènsia,  rient 

Mireu-se  el  bon  Bover  com  se  despenja  !... 
Es  que  tu  de  lo  meu  ne  passes  comptes? 

BOVER 

Tan  sols  si  és  cert  o  no,  ara  us  pregunto. 

HORTÈNSIA 

Escolta' m,  doncs:  per  què  vols  sapiguer-ho? 

BOVER 

Per  rès  de  mal,  creieu. 

HORTÈNSIA 

Això  ho  sé  massa  ! 

BOVER 

Doncs  perquè  sense  vos  me  moriria  d'anyo- 
rança  i  d'enuig,  pena  i  tristesa;  me  trobaria 
sol  i  ara  m'esglaia  pensar  en  la  soletat...  no 
sé  que  us  diga.  Abans,  tot  m'era  igual;  les 
meves  vaques  eren  per  mi  prou  bona  compa- 
nyia; mes  ara  no,  que  no  puc  viure  sense  sen- 
tir la  dolça  veu  de  vostra  boca,  que  tarda  i 
demalí  floreix  rialles. 

HORTÈNSIA 

T'espresses  molt  polit,  pastor;  m'encises  í 

BOVER 

El  ben  parlar,  mestreça,  s'encomana. 

HORTÈNSIA 

Doncs  sí,  Bover:  la  tia  vol  que'm  casi. 

BOVER 

Casar-vos  rai,  per  mi,  si  no  marxéssiu ! 

HORTÈNSIA 

Això,  qui  ho  sab  ! 

BOVER 

Caseu-vos  en  bon'hora,  si  el  casar-vos  us 
plau;  mes  jo  us  demano  que  no'm  deixeu  iot 
sol,  que'm  moriria!  Jo  sols  pugui  escoltar  vos- 
tres rondalles,  sentir  la  vostra  veu,  ja  viuré 
alegre ! 

HORTÈNSIA 

Si  m'esposo  serà,  segons  pressento,  per  a 
marxar  molt  lluny. 

BOVER 

El  cor  m'ho  deia... 

HORTÈNSIA 

La  tia  així  ho  disposa  i  l'haig  de  creure. 
Diu  que  és  hermós  coneixe  terres  noves,  visi- 
tar grans  ciutats,  creuar  vilatjes;  veure  de  ben 
aprop  les  meravelles  que  existeixen  al  món. 

BOVER 

Us  diu  mentida.  Ja  ho  podrà  ser  de  llarg  el 
romiatje  que  per  coneixe  món  pogueu  empen- 

dre;  ja'n  podreu  visitar  de  noves  terres,  de 
poblats  i  deserts,  mar  i  muntanya,  que  en  lloc 
hi  trobareu  tantes  delícies  com  deixareu  aquí, 
cregueu,  senyora.  La  tia  amb  sos  concells  vol 
allunyar-vos  d'aquesta  dolça  pau  que  aquí  es 
disfruta.  Mes  això,  no  serà. 

HORTÈNSIA 

Jo  no'n  tinc  ganes.  Mes  lo  cert  és,  amic,  que 
avui  arriba  l'espòs  que  m'han  írïat. 

BOVER 

Mala  negada  !  Ha  d'arribar  avui  ? 

HORTÈNSIA 

Dins  poca  estona. 

BOVER 

Les  cames  se  trenqués,  tal  com  desitjo  ! 


Pere  Cavallé  27 


ESCENA  IV 

Els  mateixos  més  donya  Roser  i  don  Claudi, 
pei  J'esgraonada 

roser,  baixant 
Ja  està  el  servei  a  punt? 

HORTÈNSIA 

Va  desseguida  t  Cuita,  Bover,  correm,  que 
ella  ja  torna. 

{El  Bover  i  l'Hortènsia  se'n   van  precipita- 
dament.) 

ESCENA  V 
donya  Roser  i  don  Claudi 

roser 
Encara  eren  aquí?  Aquesta  Hortènsia... 

CLAUDI 

Es  viva  com  un  peix.  Es  una  alhaja ! 

ROSER 

Jo  no  voldria  tant;  passa  de  mida  !  Per  què, 
veiam,  per  què  a  totes  hores  ha  d'estar  amb  el 

Bover,  parla  que  parla,  i  l'ha  d'acompanyar 
quan  va  a  la  serra  i  ha  d'ésser  d'ell  l'amiga 
inseparable?  I  això  encara  no  és  tot,  prou  que 
ho  sabs,  Claudi,  que  iots  els  desvalguts  de  la 
comarca  sempre  Iroben  consol  al  costat  d'ella! 

CLAUDI 

I  això  no  us  plau  ?  Deixeu  que  a  dolls  es- 
campi la  bondat,  el  consol  i  l'alegria,  que 
l'Hortènsia  en  duu  tanta  en  sí  mateixa,  que 
quasi  sens  volguer,  per  tot  on  passa  hi  deixa 
rastre  de  goig.  Es  flor  amorosa  que  amb  el  seu 
grat  perfum  embauma  l'aire. 

ROSER 

Això  sí  que  és  ben  cert.  No  puc  negar-ho. 

CLAUDI 

Però  amb  tot  i  ser  cert,  deixeu  que  marxi ! 

ROSER 

Si  el  seu  promès  ho  vol,  jo,  què  puc  fer-hi  ? 

CLAUDI 

Retenir- la  aquí  amb  vos  o  no  casar-la.  Un 
funeral  seran  per  tots  nosaltres  aquests  ca- 
saments, el  d'ella  i  el  vostre.  Jo  no  puc  dir  què 
ho  fa,  mes,  al  pensar-hi,  se'm  fa  a  troços 
el  cor. 

ROSER 

Sempre  exageres.  Es  clar  que  notarem  la 
seva  falta;  que  fins  l'anyorarem;  mes,  per  ven- 
tura no  l'hem  de  veure  més  ?  No,  t'equivo- 
ques !  Vindrà  a  passar  aquí  llargues  estades; 
vindrà  a  veure'ns  sovint,  no  í'afreturis.  En  fi, 
en  fi:  no  vull  que  t'enquimeris,  que'ns  queda 
temps  sobrer  per  dar-nos  pena.  {Variant  de 
to.)  Has  fet  ja  l'inventari  de  les  finques,  de  tots 
els  béns  de  nostre  patrimoni  ? 

CLAUDI 

Ben  poc  me  falta  per  a  dar-hi  terme. 

ROSER 

Claudi,  em  disgustes  !  Mai  la  diligència  ha 
sigut  el  teu  fort;  fóra  posar-t'ho;  mes,  retras- 
sar-te  tant,  passa  de  ratlla. 

CLAUDI 

La  raó  us  sobra,  mes,  aquesta  feina  me  posa 
contristat,  me  mortifica  i  no  la  sé  enllestir. 
Penso  unes  coses  !... 

ROSER 

Un  administrador  mai  filosofa.  Jo  vull  en  tu 
tan  sols  un  matemàtic  que  sàpiga  sumar  una 
per  una  les  meves  heretats,  mon  patrimoni,  i 
en  les  teves  funcions,  Claudi,  et  propasses. 

CLAUDI 

Senyora,  fa  trenta  anys,  si  no  m'enganyo, 
que  soc  vostre  servent.  De  vostres  llavis  mai 
n'ha  sortit  un  reny  que  no  mereixo.  Ha  sigut 
mon  afany  el  de  complaure-us  en  totes  oca- 
sions, a  totes  hores,  i  complaure-us  avui  tam- 
bé voldria,  però  tot  mon  esforç  és  endebades, 
perquè  no  puc,  creieu.  No  sé  què'm  passa  al 
veure  que  un  intrús  pretén  robar-nos  la  ven- 
turosa  pau  de  que  gaudíem. 

ROSER 

Estàs  enmurriat;  veig  que  tens  ganes  de 
donar-me  turment,  de  dar-me  pena  !  Qui  t'ho 
ha  dit,  veiam,  lo  que  suposes  ?  Què  té  d'es- 
devenir? Quina  mudança  podria  destruir  nos- 
tra ventura?  No  siguis  maniós,  t'ho  repeteixo. 
Are,  molt  més  que  abans,  serem  feliços.  Allun- 
ya del  cervell  folles  cabòries,  i  tot  quant  puguis 
fés  per  complaure'm. 

CLAUDI 

Ja  ho  faig;  faig  tot  quant  puc.  Si  no  com- 
pleixo, per  administrador,  cerqueu  un  altre. 

roser,  ofesa 

L'agravi  que  ara  em  fas  no  crec  mereixe. 
Diga'm  en  que  t'he  ofès.  Contesta'm.  Parla  l 

claudi,  escusant-se 
En  rès,  donya  Roser...  jo  no  volia... 

ROSER 

Si  vols  que  en  endevant  íe  consideri  com 
un  servent  no  més,  serà  com  vulguis.  Jo  no 
ho  desitjo  pas,  me  pots  ben  creure,  que  igual 
que  a  un  bon  germà  t'he  tractat  sempre,  i  no 
voldria  mai  dar-te  altre  tracte.  Però  si  aixís 
no't  plau,  si  acàs  t'enutja  seguir  administrant 
mon  patrimoni,  de  bat  a  bat  les  portes  són 
obertes  per  a  que  lliurement  puguis  passar-Ies 
encara  que,  si  ho  fas,  el  cor  m'esberlis. 

claudi,  penedit 
Oh,  no,  no;  mai !  Perdó  ! 

ROSER 

Creus,  per  ventura,  que  jo  ja  no  hi  tinc  dret 
a  enamorar-me  ?  A  cercar  el  raig  de  sol  que 
eníebiegi  la  fredor  dels  anys  que  gebren  l'àni- 
ma? Es  la  meva  il•lusió,  la  flama  santa  que 
s'abranda  un  moment,  ans  d'extingir-se.  Deixa, 
doncs,  que  l'il•lusió  llenci  guspires,  que  serà 
per  poc  temps,  com  pots  compendre. 

CLAUDI 

Que  feliça  sigueu,  tan  sols  desitjo. 

ROSER 

Reneixi,  doncs,  la  pau  i  prou  palestra. 

CLAUDI 

Sempre  seré  per  vos  el  mateix  Claudi  ? 

ROSER 

Són  preguntes  en  và.  Còm  pots  duptar-ne  ? 

CLAUDI 

De  tots  els  vostres  bens,  un  cop  casada,  jo 
seguiré  cuidant  igual  com  sempre  ? 

ROSER 

No  t'he  dit  ja  que  sí  ?  Doncs  no  insisteixis. 

CLAUDI 

I  com  un  cà  fidel  fins  que  jo'm  mori  podré 
seguir  d'aprop  vostres  petjades  ? 

roser,  joiosa 

Te  tornes  com  un  nen;  mes,  no  ho  estranyo, 
que  jo'm  sento  també  rejovenida. 

CLAUDI 

Sentint- vos  parlar  aixís,  ja  soc  un  altre.  Obli- 
deu lo  que  he  dit,  i  jo  us  prometo  que  avui, 
sens  dilació,  quedarà  llesta  la  tasca  que  m'heu 
donat. 

ROSER 

Així  m'agrada!  I  riuràs  altre  cop,  i  l'ale- 
gria tornarà  a  ser  de  nou  ton  patrimoni  ? 

CLAUDI 

Més  alegre  que  mai,  veureu  al  Claudi;  la 
joia  al  reflorir  llença  més  flaire. 

(Apaieixen  el  Bover  i  í Hortènsia .  Aquesta 
amb  un  gerro  de  llet  a  la  mà.) 


ESCENA  VI 
Els  mateixos,  més  Hortènsia  i  Bover 

hortènsia,  molt  alegre,  mostrant  la  llet 

Contempleu-la,  si  us  plau.  Mireu,  don  Clau- 
di, quina  ricor  de  llei. 

CLAUDI 

Sembla  que'l  gerro  de  borrallons  de  neu 
curull  estigui !  Dona  goig  de  mirar  ! 

hortènsia,  a  donya  Roser 

I  vos  pensàveu  que  en  l'art  del  ben  munyir 
no  n'era  destra  !  Ja  pots  dir-ho,  Bover,  si  no 
hi  tinc  traça  ! 

BOVER 

Si  la  vaca  parlés,  ella  ho  diria  plena  d'orgull 
i  goig,  que  quan  l'amoixen  les  vostres  blan- 
ques mans.  tota  s'alegra  ! 

ROSER 


Sí,  sí;  serà  com  dius;  però  resulta  que  sen- 
se el  teu  afany,  faria  estona  que  hauríem  en- 
llestit el  desdijuni,  mentres  que  are... 

HORTÈNSIA 

La  llet,  sols  per  portar-la  l'Hortènsia,  us 
semblarà  més  exquisida;  i  no'm  podreu  negar 
que  val  la  pena  de  esperar  un  moment  més  tal 
benefici.  Veritat  que  és  ben  cert  ? 

CLAUDI 

Ni  que  t'en  burlis.  Tot  quant  tu  toques,  cobra 
nova  gràcia. 

ROSER 

Vés,  vés;  digues  a  l'Agna  que'ns  serveixi, 
però  posa  en  l'encàrrec,  diligència. 

HORTÈNSIA 

Correu,  cuiteu,  que  sent  la  meva  tia,  la  fri- 
sança mortal  d'aquell  qui  espera. 

ROSER 

Hortènsia,  posa  seny,  no  siguis  boja,  que'l 
massa  bromejar,  cansa  i  enutja. 

hortènsia,  rient 
Deixeu  que  rigui ! 

(S'en  va  per  l'esgraonada.) 

CLAUDI 

Ho  diu  sense  malícia  ! 

ROSER 

Sense  malícia,  cert,  més  no  m'agrada. 

ESCENA  VII 
Els  mateixos,  menys  l'Hortènsia 

bover 
Té  quelcom  per  manar-me,  la  senyora  ? 

ROSER 

Sí,  tens  raó,  Bover;  íe  necessito.  Pel  camí 
del  conreu,  dins  poca  estona,  arribaran,  jo 
crec,  hostes  que  espero.  Surt  a  rebre'ls,  si  et 
plau,  i  els  acompanyes. 

BOVER 

Senyores  ? 

ROSER 

Caballers. 

BOVER 

la  ho  suposava. 

roser,  contiaiiada 
Tu  també  í'cnírcícnís  fent  suposances  ? 

clàudi,  sentenciosament 
Un  bon  bover,  minyó,  calla  el  que  pensa. 

ROSER 

Vaja,  vés  i  compleix  lo  que  t'ordeno. 

(El  Bovei  se'n  va  pel  fons.) 

ESCENA  VIII 
Donya  Roser  y  don  Claudi 

roser 

Mireu  que  és  un  fatic  !  Tothom  m'esguarda 
d'un  modo  ben  estrany  ! 

CLAUDI 

Seran  manies  ! 

ROSER 

D'ençà  que  estan  pactades  les  dos  bodes 
que  veig  al  meu  entorn  mofes  i  burles. 

CLAUDI 

Per  mi  no  ho  direu  pas  ! 

ROSER 

Tot  lo  contrari:  tu  t'ho  has  agafat  per  la 
parí  tràgica  ! 

CLAUDI 

Es  que  si  es  pot  parlar  sense  enfadar-nos, 
igual  que  dos  germans,  com  fa  poc  dèieu,  us 
diré  francament,  sense  eufemismes,  que  cer- 
car un  marit  a  la  edat  vostre,  fa  riure  de  vritat; 
perquè,  senyora,  jo  no  sé  si  ho  sabeu:  prop 
de  seixanta  ! 

roser,  enutjada 

Això  no  és  cert,  ho  sents  ?  No  és  feina  teva, 
que  per  comptar- me  els  anys,  no't  necessito. 

CLAUDI 

Jo  aquí  ho  puc  comptar  tot,  fins  la  edat 
vostra. 

ROSER 

Bé,  bé,  bé,  això  no;  si  acàs,  fent  resta. 

CLAUDI 

Restaré,  si  voleu,  tant  se  me'n  dóna.  Si  puc 
anar  complint  la  meva  tasca,  que  sols  és  de 
v    comptar,  siga  com  siga  !  Me  deixeu  prosse- 
guir ? 

ROSER 

Sí,  continua. 

CLAUDI 

Reprenc,  doncs,  el  discurs,  amb  vostra 
venia.  Que  a  l'Hortènsia  caseu,  en  hora  bona, 
que  una  flor,  si  és  poncella,  pot  flairar-se; 
mes  vós?... 

ROSER 

Sí,  tens  raó;  soc  flor  marcida.  Més,  pots 
jurar  que  no  conserva  aroma  ? 

claudi,  leconvenint-Ia 
Donya  Roser  I... 

ROSER 

Mon  cor  encara  és  verge;  ha  viscut  enso- 
nyat,  sense  conciencia,  orfanet  d'il•lusions,  i 
ans  de  parar-se,  vol  conèixer  l'amor  que  tant 
ponderen  els  trovaires  i  bards. 

claudi,  amb  to  dlnciedulitat 

Enamorada  ?  Creieu  que  és  sols  l'amor  lo 
que  us  anima  ?  Per  Déu,  donya  Roser,  que'm 
causeu  pena ! 

ROSER 

No  sé  un  borrall  d'amor,  però  sospito  que 
no  són  més  que  amor,  les  meves  ànsies. 

CLAUDI 


Me  feu  riure,  creieu,  i  puc  jurar-vos,  que 
quan  hem  començat,  quasi  plorava. 

ROSER 

Ja  pots  riure,  si  ei  plau;  riu  fins  que'í  cansis. 
Mes  quan  hagis  rigut,  vull  que  m'espliquis  els 
motius,  el  perquè  de  tes  rialles. 

CLAUDI 

Si  us  he  desagradat... 

ROSER 

Tot  lo  contrari.  Més  jo  vull  sapiguer  lo  que 
tu  penses,  que  sempre  ei  pensar  teu  és  sa- 
biesa. 

claudi,  sentenciosament 
Un  administrador  mai  filosofa  ! 

ROSER 

No  filosofa,  quan  a  sa  mestresa  no  li  plau 
escoltar  filosofia.  Més  are  no  és  aixís;  are  ho 
demano.  No  dic  bé  demanar:  ho  exigeixo.  Que 
penses,  vull  saber,  de  nostres  bodes. 

CLAUDI 

Me  plau  el  parlar  clar,  sens  subterfugis, 
sempre  que  parlo  amb  vós,  perquè  us  respecto. 

ROSER 

Sincerament,  ben  franc,  vull  que'm  con- 
testis. 

CLAUDI 

Contesto  llealment,  que'm  desagraden. 

ROSER 

No  hauràs  entès  ben  bé  lo  que'í  pregunto, 
lo  vull  saber  el  per  què  no  les  aproves. 

CLAUDI 

Contestaré  per  parts.  Jo,  de  la  boda  de 
l'Hortènsia,  no  en  tinc  format  concepte.  Al 
nuvi  no  conec... 

ROSER 

1  de  la  meva  ? 

CLAUDI 

De  la  vostra  ?...  Jo  crec  que  en  vostra  vida 
haureu  fet  mai  semblant  etzegallada. 

ROSER 

1  es  pot  saber  per  què  ? 

CLAUDI 

L'amor,  senyora,  és  flor  que  s'obra  al  bes 
del  sol  al  néixer;  jamai  en  les  grisors  del  bru 

capvespre;  i  com  vós  m'heu  parlat  d'amor, 
sospito  que  esteu  sots  l'influencia  d'un  mal 
somni. 

ROSER 

En  matèria  d'amor  tu  no  n'els  mestre. 

CLAUDI 

Si  mestre  no'm  creieu,  no'm  feu  consultes. 

ROSER 

Ni  tan  sols  aprenent  te  considero.  Però  això 
no  hi  fa  rès,  que  vull  seníir-íe.  Parla,  parla  si 
et  plau,  no  t'entretinguis. 

CLAUDI 

Escolteu,  si  voleu,  i  recordeu-ho.  Si  al  ca- 
sar-vos  cerqueu  la  companyia  d'un  figurant 
d'espós  que  us  apuntali  com  s'ha  d'apuntalar 
la  casa  vella,  i  flac  a  mi  em  trobeu  per  tal  ob- 
jecte, enhorabona.  Més  si  per  l'ànima  cerqueu 
acàs  consol,  lo  que'ls  trovaires  ponderen  del 
amor,  heu  fet  errada,  que  l'edat  de  l'amor  pas- 
sa i  no  torna,  i  qui  no  estima  a  temps  no's 
rescabala. 

ROSER 

No'n  sabs  pas  un  borrall,  gens,  ni  una  gota; 
que  l'amor  és,  amic,  una  ciència  bon  íroç  difí- 
cil de  explicar  i  entendre.  Ningú,  ningú  en  sab 

rès  del  cor  d'un  altre.  Jo  puc  assegurar  que 
enamorada  me  sento  fondament;  me  pots  ben 
creure. 

CLAUDI 

Aixís,  doncs,  preguntar  és  endebades.  No 
us  deu  preocupar  lo  que  altre  pensi.  L'impuls 
deveu  seguir  de  la  vostra  ànima  si  encare 
d'estimar  no  ha  perdut  l'esma. 

roser,  joiosament 
que  ha  d'haver  perdut !  Sab  les  tasqueres! 

CLAUDI 

Per  què  pregunteu,  doncs  ? 

ROSER 

Perque'm  plauria  sapiguer  què  diran  del 
meu  casori  els  que  mormoraràn,  els  enve- 
josos. 

Claudi,  amb  mofa 
Envejar,  haveu  dit  ? 

ROSER 

Doncs  què't  pensaves  !  Es  que  la  sort  que'm 
cau,  no  la  voldrien  per  elles,  més  de  quatre 
damisel•les?  Sí,  sí;  vella  com  soc,  puc  orgu- 
llir-me  d'haver  inspirat  amor  com  una  jove. 

CLAUDI 

I  quan  hi  creu  a  temps,  no  vau  saber-ne  ! 

ROSER 

Per  això  precisament  n'estic  cofoia.  Quan 
vegis  l'Ermengol,  t'en  daràs  compte !  Es  un 
home  galant,  de  la  noblesa... 

CLAUDI 

Jove?... 

ROSER 

No  és  tampoc  vell:  ratlla  als  seixanta;  més 
per  lo  ben  plantat,  ningú  ho  diria.  Es  arro- 
gant... 

CLAUDI 

Fareu  bona  parella  ! 

ROSER 

Es  clar  que  la  farem,  perquè  jo,  encara  que 
tu  em  diguis  que  no,  me  sento  forta  i  coneixo 
que  estic  ben  conservada. 

CLAUDI 

Això  és  ben  cert;  esteu  ben  conservada; 
però  els  homes  de  avui,  volen  la  fruita,  si  pot 
ser,  al  natural,  més  que  en  conserva;  és  més 
bona. 

roser,  irònica 
Vols  dir  que  no  m'adules?... 

CLAUDI 

Soc  sincer,  ja  ho  sabeu.  Si  ell  és,  com 
dèieu,  fort,  arrogant,  ardit;  si  serva  encare 
destells  de  joventut,  de  vós  se  burla  si  us  diu 
que  és  sols  l'amor  qui  l'encamina.  Ell  cerca 
en  vós... 

roser,  interrompent 

Com  t'equivoques!...  Ell  està  foll  per  mi; 
desvarieja,  i  jo  no'l  deixo  sol  en  son  desvari. 
Sense  coneixe'l  bé,  no  facis  càlculs,  que  sor- 
tiran fallats,  jo  t'ho  ben  juro. 

CLAUDI 

I  aquest  ardent  amor,  com  va  abrandar-se, 
qui  va  bufar  el  foc,  per  fer  tal  flama  ? 

ROSER 

Que  sé  jo  !...  Com  tu  sabs,  a  Barcelona  và- 
rem passar  enguany  totes  les  festes  de  Pas- 
qua fins  a  Reis,  amb  ma  cosina,  vivint  en  son 
palau  que  és  ric  hostatje.  Les  festes  i  saraus 
que  allí  s'hi  donen,  atrauen  lo  millor,  lo  més 
sel•lecte  d'aquella  gran  ciutat.  Allí  s'hi  veuen 
els  més  nobles  senyors  d'alta  niçaga,  comptes, 

marquesos,  ducs...  en  fi,  noblesa.  Un  dia  de 
sarau,  la  nostra  Cori,  ma  cosina,  comprens  ? 
a  parí  me  crida  i  em  diu  que  un  militar,  un 
gentil  home,  arribat  feia  poc  d'altres  paíssos, 
nebot  d'un  gran  senyor,  devot,  riquíssim,  es- 
tava enamorat  de  ma  neboda. — Que  parli  amb 
mi,  si  vol — vaig  contestar-li.  Va  veure'm, 
vern  parlar  i  aquella  tarda  en  un  sant-i-ament 
ens  vern  entendre  i  van  quedar  pactades  du- 
gués bodes. 

CLAUDI 

Sense  dir,  potser,  un  mot  a  la  neboda. 

ROSER 

L'Ermengol  va  exigir,  ell  va  imposar-ho, 
que  per  casar-se  ells,  avans  nosaltres  devíem 
concertar  el  matrimoni  d'ambdós. 

CLAUDI 

Sí,  més  això  no  és  pas  obstacle... 

ROSER 

L'Hortencia  acatarà  tot  quan  jo  mani. 

CLAUDI 

En  coses  de  l'amor,  cl  cor  governa. 


46  Amor  és  loventut 


ESCENA  IX 

Els  mateixos,  més  Hortènsia  i  Agna 

{Aquesta  última  amb  una  safata  de  servei 
per  la  llet.) 

ROSER, 

a  la  cambrera  que  serveix  la  llet 
Agneta:  estan  a  punt  les  dugués  cambres  ? 

AGNA 

Llestes  estan,  ambdós,  ben  endreçades. 

{Roser,  Claudi  i  Hortènsia  s  assenten  entorn 
de  la  taula  i  prenen  la  llet.) 

hortènsia 

Sí,  tia,  les  he  vist;  resteu  íranquila.  Ni  el 
príncep  més  gentil,  ni  una  princesa  podrien 
desitjar  millor  hosíatje. 

AGNA 

Té  quelcom  per  manar-me  la  senyora  ? 

ROSER 

No,  per  ara  rès  més;  pots  retirar-te. 

(La  cambrera  se'n  va.) 

hortènsia,  a  Claudi 
Veritat  que  invertits  els  papers  semblen  ? 

CLAUDI 

Tens  tota  la  raó. 

hortènsia,  amb  joia 

Que  està  cofoia  la  romàntica  !  Jo  crec  que 
fins  somnia  en  una  nit  d'estiu,  de  blanca  lluna, 
esguardant  al  galant  que  va  apropant-se  mon- 
íat  en  blanc  corcer  per  a  robar-la  del  seu  cas- 
tell feudal.  Més,  quan  claregi,  quan  el  sol  ma- 
tinal sa  llum  escampi,  tan  dama  com  galant, 
al  contemplar-se,  esclafiran  contents  una  ria- 
lla; contents  de  que  la  llum,  fonent  tenebres, 
hagi  esvaït  un  somni  estrafalari.  Sou  vella,  tia 
meva,  massa  vella  per  als  jocs  de  l'amor  ! 

roser,  enuljada 

Vols  callar,  Hortènsia  !  A  tu  en  els  meus 
afers,  qui  t'hi  demana?  Quèsabs  tu  de  l'amor, 
de  nits  de  lluna  i  de  galants  que  roben  a  sa 
aimía  ? 

hortènsia 
Creieu  això  i  voleu  que  m'enmaridi  ? 

roser 

Precisament  perquè  puguis  apendre  tot  allò 
que  no  sabs,  que  desconeixes. 

HORTÈNSIA 


Jo  sé  lo  que  sé,  que  és   poca  cosa;  però 
d'histories  d'amor,  ne  sé  unes  quantes. 

CLAUDI 

Conte-me'n,   doncs,   si   en  sabs,   que   vull 
seníir-les. 

HORTÈNSIA 

Les  histories  que  sé,  no  deu  contar-les  una 
jove  com  jo,  davant  dels  avis. 


roser,  enutjada 
Hortènsia,  callaràs  ! 

HORTÈNSIA 

D'avis  no  me'n  sou,  cert;  però  podríeu,  ju- 
dicant per  l'edat,  ser-me  besavis. 

ROSER 

Hortènsia,  em  mataràs  ! 

HORTÈNSIA 

Si'm  fóssiu  avia,  no  estaríeu  pensant,  com 
penseu  are,  amb  hostes  forasters  que'm  fan 
angunia;  perquè  una  avia  no  pot  creure's  ser 
jove. 

CLAUDI 

Veieu,  donya  Roser... 

ROSER 

Com  s'equivoca  !  Els  hostes  que  vindran, 
de  la  ventura  que  a  tu  al  igual  que  a  mi  ens  fa 
força  falta,  seran  els  portadors.  No  estàs  con- 
tenta de  poguer-te  casar  ?  No  et  té  encisada 
el  marit  amorós  que  Déu  t'envia. 

HORTÈNSIA 

Ben  bé  del  cert  no  ho  sé,  més  presomeixo... 

ROSER 

No'l  creus  prou  cavaller,  prou  ric,  prou  no- 
ble?... Què  pots  desitjar  més? 

HORTÈNSIA 

No  és  noblesa,  no  són  blasons  tan  sols,  lo 
que  demano;  no  són  tampoc  diners;  és  altra 
cosa,  que,  com  sabeu,  l'amor  no  entén  de 
castes. 

CLAUDI 

Senyora,  no  direu  que  vostra  Hortènsia  no's 
porti  la  lliçó  ben  sapiguda. 

ROSER 

I  goses  parlar  aixís,  d'eixa  manera,  tu  que 
del  claustre  al  meu  costat  vas  vindré  i  mai  cap 
cavaller  t'ha  dit  paraula  ? 

HORTÈNSIA 

De  paraules  d'amor  n'està  plè  l'aire:  bufa  un 
xiquet  el  vent  i  les  transporta  de  l'un  a  l'altre 
indret;  i  com  els  claustres  al  vent  estan  oberts... 

CLAUDI 

Es  clar  !  Hi  entren. 

hortènsia,  amb  picardia 

I  no  paraules  sols.  Flaira  d'idilis  !  que  allí 
ont  hi  ha  joventut,  l'amor  hi  regna. 

CLAUDI 

Això  sí  que  és  veritat.  Joventut  santa;  ets 
glòria  terrenal,  goig  de  la  vida  ! 

ROSER 

Bé,  prou;  no  vull  sentir  més  heretgies,  ni 
vull  que  discutiu  cap  dels  meus  actes.  Tu, 
Claudi,  déus  dir  amén,  a  tot  quan  faci,  i  l'Hor- 
íensia  també,  què  sé  més  que  ella  lo  que  és 
convenient  per  una  i  altre. 

hortènsia 

Voleu,  donya  Roser,  que'm  posi  seria?  No 
sé  si  ho  lograreu;  m'escapa  el  riure  i  no  sé 
que  haig  de  fer  per  reprimir-lo. 

roser,  enutjada 
Véste'n  del  meu  davant  í 

HORTÈNSIA 

I  ara,  tia  !  Que'ns  coneixem  d'avui  1  Jo  soc 
l'Hortènsia;  la  llum  dels  vostres  ulls,  la  que 
us  estima  com  mai  ningú  estimar  podrà  a  sa 
mare.  (Mimosa.)  Desarrugueu  el  front,  en 
vostres  llavis  poseu-hi  tot  seguit  una  rialla  i 
riem  tots  a  chor,  si  voleu  riure,  que  jo  no  he 
volgut  mai  fer-vos  agravi.  Dieu-me:  us  ha  pas- 
sat la  malestruga  ?  Us  heu  desenfadat  ?  Esteu 
contenta  ? 

ROSER 

Es  clar  que  m'ha  passat!...  Ets  una  boja  1 

HORTÈNSIA 

Quin  geniot  que  treu,  la  meva  vella  ! 

ROSER 

Es  hora  de  pensar  que'l  temps  avança;  que 
arribaran  dins  poc  els  nostres  hostes  i  que  tu 
encara  estàs  per  arreglar-te.  Amb  això,  afa- 
nya't, doncs;  vés,  empolisíra't,  i  torna  tot 
seguit. 

HORTÈNSIA 

Empolistrar-me?  lo  crec  que  ja  hi  vaig  prou! 

CLAUDI 

Les  millors  gales  són  el  dot  del  bon  Déu. 

ROSER 

Per  agradar-li,  mai  sobrarà  rès  de  tot  quant 
facis. 

HORTÈNSIA 

Ell  si  que  ha  de  cuídar  de  ser  agradable ! 
Ja's  pot  clenxinar  bé  la  mitja  seba,  estofar-se 
amb  els  molls  el  gran  mostatxo,  que  si  no'm 
cau  bé  a  l'ull,  si  no  m'encisa,  li  diré  ras  i  curt 
que'n  busqui  una  altre. 

ROSER 

Tornem  a  començar?... 

HORTÈNSIA 

Ho  dic  de  broma... 

cambrera,  des  de  ei  mirador 
Senyora,  els  forasters  pasen  la  retxa. 

( Toma  a  dintre.) 

roser,  sorpresa 

Què  dius  ?  Ja  són  aquí  ?  (À  /' Hortènsia.) 
Cuita,  vés,  cuita  ! 

hortènsia,  excusant-se 

Faria  un  mal  paper  si  no'm  trobaven  espe- 
rant-los aquí. 

CLAUDI 

Dec  retirar-me?... 

ROSER 

Si  cal  t'avisaré.  Ara  no't  moguis. 

HORTÈNSIA 

Me  sembla  que'l  conceil  que  avans  me  dà- 
veu,  aplicar-vos-el  a  vós  us  convenia. 

roser,  ansiosa 

Vols  dir  que  no  vaig  bé?  Diga'm,   què'm 
falta  ? 

HORTÈNSIA 

Us  falta,  en  bona  fè...  (riu)  no,   no  vull  dir- 
ho,  que  are  no  us  convé  pas  el  disgustar-vos. 

ROSER 

Es  que  potser  vols  dir?...  De  que  parlaves?... 

HORTÈNSIA 

Del  pentinat...  de  rès...  Mireu-se'ls:  entren. 

(Apareixen  pel  fons  el  Foitunat,  l'Ermengo! 
i  el  Bover.  L'E/mengol  és  boini  i  el  seu 
tipo  ha  de  iesultai  giotesc.) 

ESCENA  X 

Els  mateixos,  més  Fortunat,  Ermengol 
i  Bover 

ermengol,  fent  una  gtan  reverencia 
Que  Déu  vos  guardi  a  tots. 

fortunat,  imitant~Io 
Déu  i  la  Verge. 

roser,  cerimoniosa 

Tan  nobles  cavallers  en  eixa  casa  siguin  ben 
arribats,  gaudint  ventura. 

ermengol,  també  cerimoniós 
Honrats  tots  ens  sentim... 

HORTÈNSIA, 

intenompeni,  parodiant  irònica 

Ens  toca  dir-ho  a  la  tia  i  a  mi.  Per  molt  hon- 
rades podem  considerar-nos  amb  tal  visita. 

ROSER, 

volguent  dissimular  i' intrusió  de  l'Hortènsia 
L'Horíensia  té  raó,  cal  confessar-ho. 


Pere  Cavallé  55 


FORTUNAT 

Nosaltres,  som  honrals,  al  acullir-nos  da- 
mes tan  principals,  tan  distingides. 

HORTÈNSIA 

Serà  tal  com  dieu,  no  us  ho  disputo. 

ermengol,  a  donya  Qosei 

Senyora  als  vostres  peus;  (a  l'Hottensia)  i 
a  vós,  Hortènsia,  sols  us  beso  la  mà... 

(Li  besa.) 

HORTÈNSIA 

N'hi  ha  de  sobres. 

ERMENGOL 

La  mà  blanca  com  neu,  alabasírina. 

HORTÈNSIA 

Esteu  galant,  senyor. 

ERMENGOL,  etlfaÜC 

Vé  de  niçaga.  Veritat,  Fortunat? 

FORTUNAT 

Quan  ho  diu  l'oncle... 

BOVER 

Necessiteu  de  mi  ?  Si  no,  em  retiro. 

ROSER 

Es  clar  que  sí,  Bover.  I  l'equipatje  ? 

ermengol,  al  Bover 

Les  eugues  poís  portar  cap  a  l'estable,  si  és 
que  estable  teniu. 

HORTÈNSIA 

Ben  endreçada,  com  endreçat  està  tot  quant 
pertoca  per  rebre  dignament  tan  nobles  hostes. 

ERMENGOL 

Pubilla,  mil  mercès. 

FORTUNAT 

Quanta  finesa  ! 

HORTÈNSIA 

No  ho  mereixen  aixís  ?... 

ROSER, 

desviant  la  conversa,  diu  al  Bover 

I  les  maletes  les  pujes,  sens  tardar,  dalt  a 
les  cambres.  (El  Bover  se'n  va.) 

hortènsia,  apart,  a  Claudi 

Què't  semblen,  bon  amic,  els  nostres  hos- 
tes? 


Pere  Cavalic  57 


CLAUDI 

Calla  que'ns  sentiran  ! 

HORTÈNSIA 

Són  dos  retaules. 

CLAUDI 

Hortènsia,  per  pietat...  M'escapa  el  riure  ! 


ESCENA  XI 

Els  mateixos,  menys  Bover 

ROSER 

Si  us  plau  el  descansar  de  les  fadigues  d'un 
viaíje  tan  llarg... 

ERMENGOL 

Aquí  es  descansa  millor  que  en  lloc  del  món. 
Si  això  és  magnífic  !  Quina  fresca  que  hi  fa, 
sota  aquesta  ombra  !  Veritat,  Fortunat  ? 

FORTUNAT 

I  tal !  Esplèndit ! 

ermengol,  enfà/ic 
Estotx  ben  digne,  a  fè,  per  aitals  joies. 


58  Amor  és  joventut 


hortènsia,  amb  picardia 
Potser  un  xiquet  folgat;  a  mi  m'ho  sembla. 

fortunat,  ieconvenint-Io 
Oncle! 

ERMENOOL,  COfífÓS 

Si,  és  veritat.  Es  que  ho  havia  sentit  a  dir 
molts  cops,  i  no  pensava  que  no  està  bé  per 
dit  a  l'aire  lliure. 

ROSER 

No'n  feu  pas  cas,  d'aquesta  xerrairota,  que 
avui  no  sé  que  té  que  sempre  parla. 

HORTÈNSIA 

L'oncle  pogués  dir  tant  del  seu  deixeble  ! 

ERMENGOL 

Encara  que  prudent,  és  molt  amable,  feste- 
jador, galant  sempre  amb  les  dames.  Mes  ara 
l'emoció  me'l  posa  sonso.  Veritat,  Fortunat  ? 

fortunat,  a  ï  Hortènsia 

Esteu  queixosa  perquè  en  galaníejar-vos  no 
soc  pròdig  ? 

hortènsia 

Res  d'això,  cavaller,  que  amb  un  de  pròdig 
jo  crec  que  ni  ha  prou  a  la  família. 

CLAUDI 

Si  cm  permeteu,  senyora,  retirar-me... 

roser,  excusant-se 

Ai,  Claudi,  tens  raó.   Cà,  rès,  perdona'm. 
L'emoció  natural...  No,  no  í'en  vagis. 

HORTÈNSIA 

Igual  quc'l  Fortunaí.  L'amor  trasbalça  ! 

ROSER 

M'havia  descuidat  de  presentar-los,   i  a  fè 
que'm  sab  molt  greu,  car  no's  coneixen. 

CLAUDI 

No  tinc  aital  honor... 

ERMENGOL 

Tampoc  nosaltres. 

roser,  presentant 

Don  Ermengol  Rebull  de  Rocabruna,  baró 
del  Forrellat. 

HORTÈNSIA 

Es  el  seu  nuvi, 

CLAUDI 

Senyor,  tinc  molt  de  gust  en  saludar-vos. 

ROSER 

Don  Fortunat  Rebull  i  de  Sorribes,  que  serà 
nebot  meu  dugués  vegades,  perquè  és  el  pre- 
ferit de  ma  neboda. 

CLAUDI 

Molt  me  complau,  senyor,  la  coneixença. 

ROSER 

Don  Claudi  Reventós  i  Sarriola,  nostre  ad- 
ministrador i  secretari,  fidelíssim  amic  de  l'in- 
fantesa. 

ermengol,  amb  aiie  de  protecció 

Encaixeu,  i  tranquil  en  el  pervindre  per  mi 
podeu  estar. 

fortunàt,  encaixant 
Igual,  don  Claudi. 

CLAUDI 

Soc  vostre  servidor;  podeu  manar-me. 

ROSER 

Al  Claudi  no  se'l  mana,  i  jo  espero  de  vós, 
senyor  Ermengol,  que,  com  nosaltres,  el  tin- 
dreu per  amic. 

ERMENGOL 

Sabeu,  senyora,  que  vos  únicament  sou  el 
meu  guia. 


ROSER 


Es  que'n  sereu  ben  prest,  d'amics,  que'l 
Claudi  és  un  hom  generós,  un  gran  caràcter, 
un  patriota  ardent  de  nostra  terra. 


HORTÈNSIA 


I  un  adversari  ferm,   irreductible,  de  tot  lo 
foraster  que  faci  nosa. 

FORTUNAT 

Serem,  doncs,  bons  companys,  amic  don 
Claudi,  que  també  ens  hi  sentim,  de  patriotes. 

ERMENGOL 

La  sang  havem  vesaí  per  Catalunya. 

roser,  ai  Claudi 

Oh,  sí;  ja  admiraràs  les  grans  proeses  d'a- 
quests cavallers  tan  coratjosos. 

ermengol,  amb  fingida  modèstia 
Senyora,  m'aduleu  ! 

FORTUNAT 

En  quant  a  l'oncle,  tot  quant  digueu,  és  poc. 

ermengol,  de  la  mateixa  manera 

Es  que  exagera  per  que  se  sent  modest.  Vol 
que  els  seus  mèrits  no  siguin  mai  retrets  per 
no  eclipsar-me. 

HORTÈNSIA 

Ben  difícil  ho  veig. 

ROSER 

Hortènsia,  calla  ! 

CLAUDI 

Conteu-nos  algun  fet,  un  epissodi... 

ROSER 

Si  Salses  va  rendir-se,  si  fou  nostra  la  vic- 
tòria, es  degué,  ni  que  ell  ho  negui,  al  seu 
únic  esforç. 

ermengol,  senyalant  Vull  borni 

També  memòria  he  servat  sempre  més  d'a- 
quella gesta  que  per  poc  va  servir.  Malagua- 
nyada ! 

HORTÈNSIA 

Sou  borni  d'allavors?... 

FORTUNAT 

L'ull  hi  va  perdre. 

CLAUD! 

Conteu,  que  a  mi  em  sorprèn  el  no  conèixer 
la  vostra  intervenció  en  tal  fet  d'armes.  I  com 
que  vaig  prenent  apunts  i  notes  per  escriure'n, 
si  puc,  una  memòria,  d'aquella  heroica  acció, 
el  relat  vostre  té  per  mi  gran  valor. 

FORTUNAT 

Vaja,  conteu-li. 

CLAUDI 

Va  ser  ben  espinós,  terrible,  el  setje  ! 

ERMENGOL 

Si  ho  fou  !  Jo  i  Déu,  tan  sols,  podem  saber- 
ho  !  Més  jo  dic  que  En  Caralt  tingué  is  culpa 
de  tot  quan  suesuí.  Si  arriba  a  creure'm,  dels 
terços  de  la  França,  deis  francesos,  no  s'hau- 
ria cantat  gall  ni  gallina. 

CLAUDI 

Conteu,  conteu  els  fets.  Els  comentaris  po- 
drem fer-los  després. 

ermenqol,  amb  parsimònia 

Feia  ja  dies  que  durava  l'acció,  quan  vaig 
empendre  el  viaíje  amb  els  meus  per  anar  a 
Salses  a  donar  de  bon  grat  hisenda  i  vida  per 
defensar  al  Felip,  al  rei  d'Espanya. 

ROSER 

Com  que  era  el  vostre  amic... 

ERMENGOL 

I  tal  si  ho  era  !  Si  ell  m'hagués  cregut,  us 
asseguro  que  encare  el  Rosselló  fora  ben 
nostre. 

CLAUDI 

Com  vau  intervenir  en  l'heròic  setje,  és  lo 
que  vull  saber. 

ROSER 

Deixa'l  que  parli. 

FORTUNAT 

Es  un  cas  ben  famós. 

ERMENGOL 

Doncs  una  vetlla  calorosa  d'estiu,  els  nos- 
tres terços  estaven  acampats  davant  de  Sal- 
ses mentres  jo  amb  mos  soldats  dalt  d'una 
coma  vigilàvem  el  camp  dels  adversaris.  Jo 
m'anava  cançant  de  tanta  espera.  L'estar  sen- 
se fer  rès,  va  anar  ensopint-me  i  no  sé  com  va 
ser,  que  una  son  dolça  s'apoderà  de  mi  i  vaig 
dormir-me. 

FORTUNAT 

Conservant  el  fusell. 

ERMENGOL 

No  cal  pas  dir-ho,  que  l'arma  el  bon  soldat 
mai  abandona.  No  sé,  deia,  com  fou... 

FORTUNAT 

Fou  fen  becaines. 

ERMENGOL 

No  ho  sé  ben  bé  del  cerf;  però  iot  d'una, 
vaig  llençar  un  gran  crit;  sang  abundosa  me 
queia  cara  avall. 

HORTÈNSIA 

Una  ferida. 

CLAUDI 

Un  tret  del  enemic. 

ROSER 

Jo  m'esgarrifo  al  sentir-ho  contar. 

FORTUNAT 

Tot  fent  becainas,  al  canó  del  fusell  feu  ca- 
parrada  i  es  va  buidar  un  ull. 

HORTÈNSIA,  Üetít 

Ai,  quina  gràcia  ! 

roser,  enfadada 
Hortènsia,  de  què  rius  ? 

hortènsia,  dissimulant 

Ric.  perquè  el  Claudi  està  tot  consternat; 
quasi  bé  piora. 

roser,  afectada 
Es  que'l  relat  és  trist.  Quina  sentida  í 

ERMENGOL 

Fou  un  dolor  mortal,  inexplicable.  Però  no 
fou  en  và.  Ben  compençada  quedà  la  meva 
sang  i  el  meu  ull  borni.  Àl  crit  que  va;g  donar, 
van  despertar-se  els  soldats  que  en  la  vall, 
tranquils,  dormien,  i  al  sentir,  persistents, 
gemecs  d'angoixa,  els  insults  i  renecs  que  de 
ma  boca  sortien  sens  parar,  penso  van  creu- 
re's que  ens  havien  sorprès  els  adversaris;  i 
els  soldats,  com  un  llamp,  perduda  lesma,  se 
llensàren  ardits  camí  de  Sal.ses  en  el  precís 
moment  en  que  jo  queia  retut  pel  sofriment. 
Mort  me  van  creure  i  això  va  eucoratjar  als 
soldats  nostres  daital  faiçó.  que  quan  vaig 
despertar-me  me  vaig  trobar,  sorprès,  dintre 
de  Salses. 

ROSER 

Heroica  acció,  per  cert. 

ERMENGOL 

No  val  la  pena... 

FORTUNAT 

Oncle,  sou  molt  modest ! 

HORTÈNSIA 

Fou  una  llàstima,  perquè  si  quedeu  orb,  en 
lloc  de  borni,  posen  seíje  a  Paris,  els  vostres 
terços. 

roser,  a  Claudi 

Tu  pots  fer-ne  el  relat,  en  ta  memòria,  que 
un  fet  d'ailal  faiçó  deu  preyonar-se. 

CLAUDI 

Senyora,  val  molt  poc  la  meva  ploma  per  a 
glosar  com  cal  tan  brillant  gesia. 

HORTÈNSIA 

I  vós,  don  Fortunat,  en  vostra  vida  no  hi 
teniu  algun  fet,  que  a  l'oncle  emuli? 

fortunat,  fanfarró 

Jo  bé  em  penso  que  sí,  perquè  en  la  guerra, 
a  l'igual  que  en  l'amor,  he  vençut  sempre. 

FRMENGOL 

Es  hèroe  vencedor  en  cent  batalles. 

HORTÈNSIA 

Si  us  voleu  esplicar... 

ROSER 


No  l'amoïnis,  que  íemps  queda  per  iot.  Deix 
que  descansin.  Pujeu,  pujeu  si  us  plau,  que  de 
la  casa  no  us  heu  posessionaf;  és  molí  modes- 
ta, però  modesta  o  no,  és  casa  vostra. 

ERMENGOL 

Mercès,  donya  Roser;  sou  molí  amable.  Pu- 
gem-hi, Forlunat  ? 

FORTUNAT 

Pujem-hi,  oncle. 

roser,  iniciant  el  mutis 
Doncs,  sense  compliments. 

ERMENGOL 

Això  ni  dir-ho. 

ROSER 

Passo  al  davant.  Pujeu.  A  vostres  cambres 
ja  hi  entrarem  després.  Vull  ensenyar-vos  res- 
plendit mirador  que  el  camp  domina. 

(Tots  ties  van  pujant  l'escala.) 

ERMENGOL 

La  casa  és  un  palau  digne  de  fades. 

FORTUNAT 

Es  trist  que  hagueu  gastat  la  comparança  de 
a  joia  i  l'estoíx;  fora  oportuna.  {Mutis.) 

ESCENA   XII 

Hortènsia  i  Claudi 

(L'Horfensia   fot  just  els  demés  han  soiíit, 
esclafeix  en  una  franca  riallada.) 

hortènsia,  rient 
Diga'm  que  t'han  semblat,  els  dos  promesos? 

CLAUDI 

Calla,  que 'i  sentiran;  no'm  comprometis. 

HORTÈNSIA 

Bé  prou  esforç  que  he  fet  per  frenar  el  riure! 
Ara  que  ens  trobem  sols  deix  que'm  desfogui. 
Has  vist  rès  més  grotesc,  rès  tan  ridícol  com 
aquest  Ermengol  que  té  encisada  a  la  tia  ?  No 
hi  veu,  i  la  pobreta  se  lha  triat  groixut  per 
distingir-lo. 

CLAUDI 

Hortènsia,  per  pietat,  frena  la  llengua  ! 

hortènsia,  rient 
Baró  del  Forrellat  1 

CLAUDI 

Del  vell  fas  mofa,  però  del  jove  no. 

HORTÈNSIA 

Poc  m'interessa. 

CLAUDI 

Ha  d'ésser  ton  marit  ! 

HORTÈNSIA 

No  siguis  càndit !  Jo  encare  no  tinc  seny 
per  a  casar-me. 

CLAUDI 

Hortènsia... 

HORTÈNSIA 

Creu  que  no.  Quan  me  demani  el  cor  un  bon 
espòs,  sabré  triar-  lo  a  mida  del  meu  gust  sens 
que  m'ajudi  la  tia  ni  ningú. 

CLAUDI 

I  goses  dir-ho  ? 

HORTÈNSIA 

T  ho  dic  a  tu  tot  sol.  Amb  tu  em  confeso, 
doncs  sé  que  ho  callaràs,  perquè  m'estimes. 

CLAUDI 

Oh,  sí !  Més  la  Roser  va  encaserada.  Ella 
vol  un  marií,  i  perquè  el  linga  t  has  de  casar 


tu  i  tot. 


HORTÈNSIA 


Que  es  casi  ella,  que  edat  i  enteniment  en  té 
de  sobres. 

CLAUDI 

Hortènsia,  vaja,  prou,  no  facis  broma  que's 
íracia  d'un  cas  greu.  d'un  cas  difícil.  Ta  tia  rès 
m'ha  dit,  més  jo  endevino  per  què  exigeix  el  vell 
que  tu  t'esposis  amb  el  seu  protegit:  per  prote- 
gir-se ambdós  mútuament.  Gran  part  d'aques- 
tes terres,  de  tots  els  bens  d'aquesta  casa  són 
teus  i  l'Armengol,  per  a  copar-los,  se  val  del 
Fortunat. 

HORTÈNSIA 

I  és  clar,  la  tia  s'ha  deixat  dominar  per  les 
moxaines  d'aquest  ridícol  vell,  i  així  encegada, 
no  descobreix  el  plan  dels  dos  trapelles  que 
fan  servir  l'amor  d'eina  de  lladre  per  a  poguer 
forçar  la  nostra  caixa.  Més  jo  els  sabré  burlar 
pesi  a  qui  pesi. 

CLAUDI 

Serà  treball  perdut  el  que  hi  esmersis,  que 
és  torta  com  un  am,  la  teva  tia  i  contra  el  seu 
voler  ningú  hi  batalla. 

HORTÈNSIA 

Doncs  jo  hi  batallaré,  i  et  faig  promesa  de 
sortir  triomfant  en  mon  propòsit,  que  si  orba 
l'amor  an  ella  deixa,  jo  hi  veig  més  clar  que 
mai,  que,  per  fortuna,  puc  dir  que  no  conec  la 
malaliía  que  s'anomena  amor. 

CLAUDI 

Potser  t'ho  penses.  Galant  és  el  nebot,  gen- 
til, simpàtic,  ben  plantat,  cavaller,  i  amb  aitals 
armes  se  fa  blanc  en  el  cor  d'una  donzella. 

HORTÈNSIA 

El  meu  no's  posa  a  tret,  car  tots  els  mèrits 
que  tu  li  sabs  trobar,  jo  no'ls  hi  trobo.  Jo  en- 
car  no'm  vull  casar,  perquè  el  cor  calla,  i  no 
volguent  ho  el  cor,  no  hi  ha  casori. 

CLAUDI 

Però  ta  voluntat,  que  representa  davant  del 
ferm  voler  que  aquí  s'imposa  ? 

HORTÈNSIA 

Ma  voluntat  ho  és  tot. 

CLAUDI 

Les  ordres  d'ella  gosaràs  contradir? 

HORTÈNSIA 


Jo  sols  puc  dir-te  que  no  faré  rès  més  que  lo 
que'm  plagui. 


ESCENA  XIII 
Els  mateixos,  més  Fortunat 

fortunat,  des  de  l'esgraonada 

Se  deu  haver  perdut  amb  l'equipaije  el  vos- 
tre bon  servent,  senyora  Hortènsia. 

HORTÈNSIA 

Això  qui  ho  sab  !  No  fora  cosa  estranya,  ni 
ell  fora  el  primer  que  va  sense  esma  vagant 
extraviat. 

fortunat,  baixant 
Vaig  a  cercar-lo. 

HORTÈNSIA 

Si  vós  no'l  trobareu...  Us  convé  veure'l? 

CLAUDI 

Si  útil  us  puc  ser... 

FORTUNAT 

L'oncle  el  demana. 

CLAUDI 

Vaig  a  cercar-lo,  doncs. 

FORTUNAT 

No  puc  permetre... 

HORTÈNSIA 

Vés,  Claudi. 

CLAUDI 

Fins  després.  (Se  n  va  pel  fons. 

FORTUNAT 

Sou  molí  amable... 

ESCENA  XIV 

Foriunat  i  Hortènsia 

(Uns  moment*  de  pausa.   El  Fortunst  no  sab 
que  dir.  L Hortènsia  es  mosita  indiferent.) 

FORTUNAT 

Esquiva  esteu  amb  mi,  senyora  Hortènsia. 

hortènsia 

E>quiva  ,    cavaller?...    No    sé    compendre 
l'error  en  que  heu  caigut.  Sé  resignar-me. 

FORTUNAT 

Resignar- vos  ?... 

HORTÈNSIA 

Ben  ceri. 

FORTUNAT 

No  us  interesso.  Fins  m'aborriu,  potser... 

hortènsia,  finament  irònica 

Semblant  idea  és  absurda  del  tot.  No  hi  ha 
cap  dóna  que  puga  menyspreuar  galant  tan 
noble,  tan  digne  cavaller,  jove,  simpàlic,  que 
en  guerra  i  en  amor  triomfà  sempre. 


Ne  dupteu  ?. 


Això  mai. 


FORTUNAT 


HORTÈNSIA 


FORTUNAT 


Vostres  paraules  tenen  per  mi  un  ressò  d'a- 
marga mofa,  i  si  us  burleu  de  mi,  jo  no  ho 
tolero. 

hortènsia,  sempie  irònica 
Us  dic  que  m'ofeneu.  Com  puc  mofar-me 

d'un  cavaller  com  vós,  triomfador,  heroic,  que 
del  seu  pas  arreu  deix  recordança  ! 

FORTUNÀT 

La  fama  a  volies  mení. 

HORTÈNSIA 

Però  la  fama  que'm  diu  a  mi  els  secrets, 
mai  diu  meniida.  Si  l'hèroe  de  Molière  fos  viu, 
d'enveja  moriria  ben  prest  al  comparar-se  amb 
vós. 

fortunat,  fanfarró 
Sabeu  potser?... 

HORTÈNSIA 

Si  no  ho  sabia,  me  costaria  poc  l'endevi- 
nar-ho,  que  prou  el  vostre  esguard  diu  vos- 
tres gestes. 

fortunat,  amb  enfasis 

Són  exageracions...  Més  jo  vos  juro  que 
des  d'ara  en  avant,  seré  tot  vostre. 

hortènsia 
Jo  no  demano  tant;  no  so  egoista  ! 

fortunat 
Tot  jo  seré  per  vós.   Prou  aventures  I  La 

sort  que  us  ha  dat  Diu  de  fer-me  vostre,  com- 
plerta heu  de  gaudir.  Ben  orgullosa  podreu 
restar  davant  de  les  amigues,  que  cap  me 
podrà  haver,  per  més  que  ho  vulga. 

HORTÈNSIA 

Mès  anrgues,  senyor,  són  molí  discretes,  de 
gust  força  exquisit... 

FORTUNÀT 

Ja  ho  suposava.  Per  xò  us  envejaran. 

HORTÈNSIA 

Jo  bé  ho  espero,  quan  s'hagi  termenat  aquest 
negoci. 

FORTUNAT 

Tot  just  siguem  casats. 

HORTÈNSIA 

Oh  í,  molt  més  prompte  ! 

FORTUNAT 

De  bò  ho  creieu  aixís  ? 

HORTÈNSIA 

N'estic  segura. 

FORTUNAT 

Me  feu  molt  de  favor... 

HORTÈNSIA 

Us  faig  juslicia.  Ja  veureu  aviat  com  soc  bon 
julje  i  sé  tractar  a  la  gent  com  se  mereixen. 

FORTUNAT 

Voleu  dir  amb  això... 

HORTÈNSIA 

Us  costa  entendre'm  ! 

FOR  I UNAT 

Us  dic  ben  francament  que'm  desconcerta  el 
vostre  parlar  estrany. 

HORTÈNSIA 

Jo  no  puc  creure  que  un  home  com  sou  vós, 
nebot  d'un  oncle  tan  llest,  tan  avespat,  com 
és  el  vostre,  se  desconcerti  avans  d'entrar  en 
maleria.  Seguiu  un  mal  camí,  fareu  marrada  i 
no  entrareu  al  port,  si  no  sou  deslre  per  veure 
el  temporal. 

FORTUNAT 

Per  Déu,  Hortènsia,  parleu  amb  claretat. 

HORTÈNSIA 

Bé  prou  que  hi  parlo. 

FORTUNAT 

I  jo  encara  no  us  entenc. 

HORTÈNSIA 

Sou  dur  d'orella? 

FORTUNAT 

Es  que  ja  no'm  voleu  ? 

HORTFNSIA 

Vós  juraríeu,  que  avans  us  he  volgut  ? 

FORTUNAT 

Sí,  m'ho  pensava. 

HORTÈNSIA 

Se  pot  saber  per  què? 

FORTUNAT 

Quina  pregunta  ! 

HORTÈNSIA 

L'indici  que  heu  lingui,  per  suposar-ho? 

FORTUNAT 

Ho  sabreu  tot  seguit.  Mireu,  senyora.  Al 
llegir  en  els  ulls  de  les  donzelles  que  en  els 
meus  s'han  mirat,  mai  de  la  vida  hi  he  sapigut 
llegir  cosa  per  altra. 

HORIENSIA 

Hi  heu  llegit  molts  cops? 

FORTUNAT 

Són  incomptables.  Prestant  servei  ai  rei, 
Iota  l'Europa  he  seguit  pam  a  pam,  i  com  que 
grana  l'amor  en  Iotes  parts,  inútil  dir-vos  que 
arreu  he  contemplat  dones  hermoses  retudes 
als  meus  peus. 

HORTÈNSIA 

Me  fareu  riure  ! 

FORTUNAT 

Més  tot  això  ha  passat.  Resteu  tranqnila, 
que  l'oncle  m'exigeix  que  m'assocegui  i  és 
hora  d'obeïr. 

HORTÈNSIA 

Mereix  el•logi  el  nebot  obedient  que  creu  a 
l'oncle. 

FORTUNAT 

Sols  l'impuls  de  l'amor  a  vós  me  poría.  Jo 
us  vull  tota  per  mi;  heu  d'ésser  meva. 

HORTÈNSIA 

Perquè  tinc  atractius  que  m'acompanyen. 
Veritat  que  és  aixís  ? 

FORTUNAT 

Irressistibles. 

HORTÈNSIA 

Més  ells  ressistiràn;  jo  us  ho  ben  juro. 

FORTUNÀT 

Aixís,  parleu  més  clar,  que  ja  endevino  quin 
és  el  vostre  intent. 

HORTÈNSIA 

Aquesta  Hortènsia  no  florirà  per  vós.  M'heu 
entès,  ara? 

FORTUNAT 

Us  heu  burlat  de  mi  ? 

HORTÈNSIA 

Tot  lo  contrari.  No  ser  burlada  jo,  és  lo  que 
cerco,  i  això  ho  conseguiré  sens  fatigar-m'hi. 
No  us  sembla,  Fortunat  ? 

FORTUNAT 

Sou  la  primera  que  preíení  escapar-se  dels 
meus  braços. 

HORTÈNSIA 

Dels  braços,  haveu  dit?...  De  vostres  urpes. 

FORTUNAT 

Us  mano  que  calleu,  que  això  ja  és  massa. 

HORTÈNSIA 

En  la  guerra  i  l'amor,  en  les  disbauxes,  l'hi- 
senda heu  malgastat,  i  per  refer- vos,  voleu, 
oncle  i  nebot,  que  amor  us  dongui  l'hisenda 
que  heu  perdut.  Més,  com  vos  deia,  heu  em- 
près mal  camí,  que  si  a  la  tia  heu  pogut  enci- 
sar amb  vostres  manyes,  jo  sé  ressistir  més. 

FORTUNAT 

Si  voleu  lluita,  lluitarem,  rès  me  fa,  que  no 
reculo  fins  conseguir  el  fi,  quan  m'ho  proposo. 


ESCENA  XV 
Els  mateixos,  i  Bover 

bover,  amb  J'equipatje 
Sens  dupíe  serà  això  quant  demanàveu. 

fortunat,  enfadat 

D'on  rediable  surt,  ara  aquest  ximple !  Ets 
molt  impertinent. 

hortènsia,  amb  reticència 

Sigueu  amable  l  L'impertinent  sou  vós,  si 
jo  no  m'erro. 

BOVER 

Don  Claudi  m'ha  manat... 

fort  un  at,  leprímint-se 

Sí;  no  hi  pensava.  Pujeu,  si  us  plau,  a  dalt 
iot  l'equipatje. 

HORTÈNSIA 

Aixís  es  tracta  als  servents,  a  casa   nostra. 
{AI  Bover.)  L'encàrrec  pots  complir. 

BOVER 

Va  desseguida. 

{El  Bover  se'n  va  pei  /' esg raonada.) 


ESCENA  XVI 
Fortunat  i  Hortènsia 

FORTUNAT 

Mai  m'havia  passat  cosa  parella  i  en  bona 
fe  que'm  dol. 

hortènsia,  tomant  al  to  irònic 

Es  el  defecte  que  té  tractar  amb  gent  tan  poc 
polida.  Som  rústecs,  que  hi  fareu  ! 

fortunat,  irat 

Calleu,   senyora,  que  ja  se'm  va  acabant  la 
paciència. 

HORTÈNSIA 


Teniu  mal  geniot,  i  és  endebades  per  a  trac- 
tar amb  mi,  que  soc  calmosa. 

FORTUNAT 

No'm  dona  cap  neguit,  la  vostra  flema,  que 
si  acàs  me  convé,  sabré  domar-la.  Bé  prou 
que  us  rendireu. 

hortènsia,  i ient 

Si  em  poseu  setje  amb  vostres  atractius 
irressistibles... 

FORTUNAT 

La  meva  voluntat  és  sobirana. 

HORTÈNSIA 

Serà  a  l'Europa:  a  França,  a  l'Anglaterra, 
arreu  on  heu  lluitat  i  fet  conquestes;  més  aquí, 
els  sobirans  no  hi  fan  estada. 

FORTUNAT 

Sereu  meva,  jo  us  dic. 

HORTÈNSIA 

Si  fos  vianda  que  al  mercat  se  vengués... 

FORTUNAT 

Hi  ha  qui  us  governa. 

HORTÈNSIA 

...moneda  us  faltaria  per  conprar-me  i  no  fora 
per  vós. 

FORTUNAT 

Sou  atrevida  ! 

HORTÈNSIA 

No  ho  sabeu  vós,  què  soc. 

fortunat,  desbocat 

Sou  lo  que'm  falta,  parlant  cià  i  català,  que 
la  franquesa  ha  arribat  ja  èl  moment  de  que 
s'imposi. 

HORTÈNSIA 

Cerqueu  altre  botí,  si  em  voleu  creure,  que 
aquest  que  cobegeu,  no  serà  vostre. 

FORTUNAT 

Entreu  a  la  raó;  sigueu  prudenta  !  No  com- 
preneu, potser,  que  a  vostra  tia  encegada  te- 
nim, boja  per  l'oncle;  que  aquest  encegament, 
mal  que  vos  pesi,  us  porta  presonera  an  els 
meus  braços  ?  Per  què  ressistir,  doncs,  si  és 
endebades  ?  La  tia  serà  sorda  a  vostres  quei- 
xes i  serà  en  va  quan  feu,  per  deslliurar-vos, 
que  conec  el  íerrer  i  sé  de  sobres  com  m'haig 
de  bellugar,  per  fer  més  via.  Poseu-vos  de 
raó,  no  feu  rareses,  que  tots  hi  guanyarem. 

HORTÈNSIA 

No  sé,  pressento  que  aneu  equivocat.  Si  em 
coneguessiu,  la  vostra  opinió  canviaria. 

FORTUNAT 

Us  voleu  ressistir  ? 

HORTÈNSIA 

Molt  més,  encara.  No'm  vull  deixar  junyir. 

FORTUNAT 

Quasi  em  feu  llàstima  ! 

HORTÈNSIA 

Lluitaré  sens  descans,  i  jo  us  prometo  que 
vostra  no  seré. 

FORTUNAT 

Us  adverteixo  que  mai  he  reculat  en  cap  em- 
presa. 

HORTÈNSIA 

Igual  que  jo,  sou,  doncs. 

FORTUNAT 

Que  sereu  meva,  no'n  dupteu  ni  un  instant. 
{Apropant-se  a  íHoiíensia  i  fent  acció  d'abia- 
çai-la.)  Sou  molt  hermosa  ! 

hortènsia,  esquivant-lo  amb  dignitat 

Feu-vos  enllà,  si  us  plau,  que  una  muralla 
s'aixeca  entre  iots  dos. 

fortunàt,  fanfarró 

Vos  que  sou  feble,  voleu  als  forts  fer  llei ! 
Es  tontería  1 

HORTÈNSIA 

Sereu  un  cavaller,  o  sou  un  brètol  ? 

FORTUNAT 

Prou  que  ho  sabeu,  que  soc.  Soc  vostre 
nuvi,  el  vostre  pretendent,  el  que  per  hèureus 
esforç  no  planyerà,  que  val  la  pena,  una  dóna 
com  vós,  que  a  l'hermosura  hi  ajuntarà  un  bon 
dot.  Com  més  us  miro,  més  creix  en  mi  l'afany 
de  posseir- vos;  com  més  me  rebutjeu,  més 
s'esperona  la  meva  voluntat,  mon  amor  propi. 
Per  lo  tant,  transigiu,  gentil  Hortènsia;  accep- 
teu vostra  sort  sens  rebclar-vos,  i  deixeu  que 
el  meu  cor  puga  esplaiar-se  gaudint  del  vos- 
tre amor.  lo  vull  mirar-me  en  vostres  ulls  tan 
blaus  com  mar  en  calma.  Jo  vull  en  vostra  mà, 
beure-hi  el  nèctar  de  l'amor  que'm  promet  vos- 
tra hermosura... 

(Ho  ha  dit  amb  passió,  apropant-se  a  ella, 
fins  que  va  pei  agafar-li  la  ma,  acció  que 
ella  rebutja  amb  gest  despectiu.) 

HORTÈNSIA 

Deixeu !  Que  us  heu  cregut !  Sou  un  im- 
bècil ! 

fortunat,  ferit  en  son  amor  propi 

Imbècil  haveu  dit  ?  Això  ja  és  massa !  La 
llei  no  m'ha  imposat  mai  una  dóna  i  no  sereu 
pas  vos,  qui  ho  consegueixi.  {Insistint  en  aga- 
far-li la  mà.)  Vull  besar  vostra  mà;  vull  abra- 
çar-vos  !...  (L'agafa.) 

hortènsia,  lluitant 
Sou  un  malvat.  Deixeu  ! 

(Apareix  el  Bover  a  i 'esglaonada  i  a  l' ado- 
nat-se  de  la  escena,  baixa  adeleradament  i 
amb  una  estrebada  aparta  al  Foitunat.) 


ESCENA  XVII 
Hortènsia,  Fortunat  i  Bover 

bover 
Ah  !  Miserable  ! 

(El  Fortunat  resta  avergonyit.  L'Hortènsia  es 
refà  desseguida  i  aparentant  serenitat  i 
reemprenent  el  seu  to  irònic,  diu:) 

HORTÈNSIA 

Per  Déu,  què  fas,  Bover?  T'has  tornat 
ximple ! 

bover,  en  to  de  tepíe 

Qui  gosi  a  fer-vos  dany,  qui  no  us  respecti, 
s'haurà  de  veure  amb  mi,  mal  que  li  pesi. 

hortènsia,  Ungint 

No  sé  pas  què  vols  dir.  Es  que  somnies  ? 
Es  que  has  perdut  el  seny  ?  Vols  que'm  mal- 
tracti un  hom  tan  cavaller,  d'aital  niçaga,  el 
noble  Fortunat  que  és  el  meu  hoste?  Ni  pots, 
ni  deus  pensar  semblant  baixesa!  (AI Fortu- 
nat.) No  tinc  raó,  senyor?... 

{El  Foiiunat  ha  quedat  confós.) 

BOVER 

No  sé  que'm  passa !  Aixís  m'hauré  enga- 
nyat ! 

\ 

HORTÈNSIA 

No'n  tinguis  dupte.  Sinó  que  ho  digui  ell. 
(Pel  Fortunat.)  Vaja,  dieu-li  que  aquí  no  ha 
passat  rès. 

fortunat,  despitat 

Voleu  que  dongui  cabal  satisfacció  a  un 
criat  vostre,  al  més  humil  servent?  M'heu 
pres  per  altre. 

HORTÈNSIA 

La  dignitat  no  entcn  de  grerarquíes. 

FORTUNAT 

Aquest  pobre  servent  somnia  truites  ! 

HORTÈNSIA 

Per  fi  m'haveu  entès.  Ja  era  hora  !  Ja  ho  has 
sentit,  Bover. 

BOVER 

Jo  sols  escolto  tot  lo  que  vós  dieu,  i  lo  que 
és  ara,  ma  senyora,  parleu  d'aital  manera  que 
jo  no  us  entenc  pas. 

HORTÈNSIA 

No  deus  entendre  rès  més  que  lo  que  dic. 

bover,  humilment 
Senyora  Hortènsia  !... 

{Apareixen  per  í esglaonada  donya  Rosei, 
don  Ermengol  i  don  Claudi,  quins  van  sos- 
tenim el  diàleg  tot  baixant.) 

ESCENA   XVIII 

Els  mateixos,  més  Roser,  Ermengol  i  Claudi 

ermengol,  joiosament 

Mireu,  donya  Roser,  com  aprofita  el  temps 
el  meu  nebot !  Jo  ja  us  ho  deia:  Es  tan  galant 
minyó,  que  al  cap  d'una  hora  el  cor  s'haurà 
guanyat  de  la  neboda. 

CLAUDI 

Galant  i  bo  el  mereix,  la  nostra  Hortènsia  ! 

ROSER 

I  vós,  don  Ermengol,  que  és  lo  que  dèiau  ? 

ERMENGOL 

Que  tot  ho  tenim  llest;  que  vostres  ordres 
esperem  amb  dalit.  El  desig  nostre  és  fer  els 
casaments  lo  avans  possible. 

ROSER 

També  ho  desitjo  jo;  més  tan  depresa,  darà 
lloc  a  la  gent  perquè  mormuri . 

BRMENGOL 

No  hi  penseu  en  això.  Si  coneguessiu  lo 
molt  que  eslic  sofrint  per  la  tardança,  de  pen- 
sar tot  seguit  canviaríeu.  Per  mi  cada  minut 
és  ben  bé  un  segle.  Per  vós  no  serà  tant  ! 

roser,  jovial 
Res  més  que  un  llustre  ! 

CLAUDI 

Fa  poc  que  heu  arribat,  i  si  contéssim  els 
minuts  que  han  passat  per  fer-ne  segles,  com 
diu  don  Ermengol,  a  ma  senyora  li  haurien  de 
passar  tots  els  desitjós  de  pendre  per  espòs  a 
un  parent  pròxim  del  nostre  pare  Adam  ! 

ERMENGOL,  Üent 

M'haveu  fet  gràcia  1 

ROSER 

I  tu,  Hortènsia,  que  hi  dius  ? 

HORTÈNSIA 

Com  no  sé  comptes,  no  puc  contestar  rès. 

ERMENGOL 

Sempre  oportuna  ! 

HORTÈNSIA 

Favor  que  vós  me  feu,  estimat  oncle  ! 

ERMENGOL 

No't  sembla,  Fortunat,  que  faig  justícia  ? 

FORTUNAT 

A  mi  no'm  sembla  rès. 

ERMENGOL 

Què  iens,  què'í  passa  ?... 

FORTUNAT 

No  rès;  deixeu-me  estar. 

ROSER 

Crec  que  podríem  continuar  parlant  tot  pas- 
sejant-nos pel  nostre  modest  parc,  que  en 
aquesta  hora  fa  de  bon  disfrutar  l'ombra  i  la 
fresca. 

HORTÈNSIA 

Oh,  sí,  sí;  ben  pensat !  {L'Hortènsia  va  po- 
sant-se dissimuladament  al  costat  de  l'Ei- 
mengol,  mostrant-se  amb  ell  extraordinària- 
ment amable  i  afectuosa.)  Veuran  que  expien  - 
dit,  que  hermós  és  nostre  parc  tot  curull  d'ar- 
bres que  ofereixen  gentils  ses  flors  hermoses 
per  embaumar  l'espai  amb  el  seu  flaire.  No  us 
agraden,  potser,  mon  volgut  oncle,  els  arbres 
i  les  flors  ? 

ERMENGOL 

Oh,  força,  força  ! 

ROSER 

Agraden  a  tothom. 

CLAUDI 

Pel  fruit  que  donen  ? 

ROSER 

No  siguis  indiscret ! 

HORTÈNSIA 

Doncs,  si  vos  sembla,  podríem  començar  la 
passejada.  (A  l'Ermengoí.)  Voleu  donar-me 
el  braç  ? 

ERMENGOL 

Oh,  gustosíssim  ! 

ROSER, 

al  veuie  que  l'Hortènsia  se  n'emporta 
a  ÏEimengol 

Hortènsia,  escolta,  ont  vas  ?  Sigues  ama- 
ble... (Vo/guent  indicar  que  deuria  acompa- 
nyar al  Fortunat.)  T'espera  el  Foríunat... 

{L'Hortènsia  fa  la  desentesa.) 

FORTUNÀT 

No'n  passeu  ànsia.  Ja  ens   reveurem  més 
tard. 

ERMENGOL, 

tot  allunyant-se  amb  l'Hoitensia 
I  tot  és  vostre  lo  que's  veu  des  d'aquí  ? 

HORTÈNSIA 

Fins  a  muntanya  i  de  muntanya  al  mar  va 
nostra  hisenda. 

(Donya  Roser  queda  confusa  i  sense  saber 
que  fer.  Don  Claudi  que  ho  observa  diu 
oferint-li  el  braç:) 

CLAUDI 

Si  us  pot  plaure  el  meu  braç... 

roser,  amb  despit 
Aquesta  Hortènsia  no  posarà  mai  seny. 

CLAUDI 

No  ho  fa  amb  malícia  ! 

{Donya  Roser  s'allunya  del  braç  de  don  Clau- 
di. El  Fortuna t  queda  avergonyit  i pensa- 
tiu.  El  Bover,  que  no  s'ha  mogut  d'escena, 
mantenint-se  a  darrer  terme  com  vigilant 
al  Forfunat,  al  veure  la  situació  en  que 
queda,  esclafeix  en  una  oberta  riallada?) 

ESCENA  DARRERA 
Fortunat  i  Bover 

FORTUNAT 

Imbècil !  De  què  rius  ? 

BOVER 

Voleu  saber-ho  ?  Doncs  ric  de  vós,  senyor. 

FORTUNAT 

Mal  llamp  t'esberli ! 

BOVER 

Diem  tot  quan  pensem,  els  deixa  terra. 

FORTUNAT 

Miserable  servent !  Si  fossis  noble,  tan  no- 
ble com  soc  jo,  el  pit  t'obría. 

BOVER 

Sou  valent,  segons  veig.  No'm  desagrada. 
Més  aixís  i  tot  vos  dic  que  si  altre  volta,  encar 
que  somniant,  veig  que  mal  tracte  doneu  a  ma 
senyora,  la  valentia  haureu  de  provar  amb  mi. 

FORTUNAT 

Infeliç  1  Calla,  que  si  et  torno  a  sentir  t'obro 
la  testa. 

BOVER 

Es  dura  com  un  roc;  no  n'eixiriau. 

FORTUNAT 

Te  perdono  de  cor,  perquè  em  fas  llàstima. 

BOVER 

Mercès,  mercès,  senyor;  més  no'm  fa  falta 
que  vós  me  perdoneu. 

FORTUNAT 

Es  que'm  provoques  ! 

ermengol,  des  de  fóra  de  l'escena 
Foríunal,  que  no  vens  ? 

BOVER 

Aneu,  que  us  criden. 

fortunat,  anant-sè n 
Ja  ens  trobarem  després,  que  ara  duc  presa. 

BOVER 

Soc  vostre  servidor  i  aquí  us  espero;  però 
pendré  seient  per  no  cansar-me.    (S'assenta.) 

FI  DE  L'ACTE  PRIMER 


ACTE  SEGON 

(  LA  MATEIXA  DECORACIÓ  DE  L'ACTE  ANTERIOR  ) 


ESCENA  I 

FORTUNAT  I  ERMENGOL 
ERMENGOL 

Francament,  Foríunat;  sembla  mentida  que 
un  xicot  tan  ardit  parli  com  parles. 

FORTUNAT 

Soc  un  covart,  ja  ho  veig,  no  me'n  amago. 

ERMENGOL 

I  no  t'avergonyeix,  no't  causa  pena  ! 

FORTUNAT 

No  sé  que  us  diga.  Té  talent  de  sobres  i  tot 
el  meu  enginy  sab  burlar  esquiva. 

ERMENGOL 

Mai  tindràs  traça  per  tirar  la  xarxa  !  Mira't 
en  mi  i  aprèn  de  fer  conquestes.  Has  vist  mai 

de  la  vida  alguna  dóna,  no  dic  més,  sinó  tan 
enamorada  com  la  Roser  ho  està  ?  Contesta, 
digues!...  I  això  a  la  meva  edat  i  amb  la 
desgracia  de  tindré  un  sol  mirall  per  caçar 
aloses.  (Senyalant  Full  borni.) 

FORTUNAT 

Es  que  per  triomfar  teniu  més  armes. 

ermengol,  emfàtic 

Gracia,  atractius,  i  sobre  tot  astúcia.  Vols 
dir  això  ? 

FORTUNAT 

Cosa  més  indispensable. 

ERMENGOL 

No  t'entenc. 

FORTUNAT 

Voluntat,  perseverancia. 

ERMENGOL 

Això  sí.  I  tu  no'n  tens  ? 

FORTUNAT 

I  que  haig  de  tindré  !  Vós  treballeu  de  grat 
i  jo  per  força,  contra  el  voler  del  cor  plè 
d'anyorances  d'altres  terres  i  amors. 

ERMENGOL 

La  teva  dèria ! 

FORTUNAT 

I  qui  lluita  sense  fè,  sense  coraíje,  cau  ven- 
çut en  el  camp,  mal  que  li  pesi. 

ERMENGOL 

Es  que  tu  no  déus  ser  lo  que'm  contaves. 
Si  tu  fossis  galant  i  t'agradessin  les  conques- 
tes d'amor  sempre  difícils,  fóra  per  tu  asperò 
la  resistència  que  has  trobat  de  moment  sense 
pensar-í'ho. 

FORTUNAT 

No  sento  entussiasme  per  l'empresa.  Buida 
la  boça  com  a  conseqüència  d'una  agitada 
vida  de  disbauxa,  vaig  acudir  a  vós;  cinc  cen- 
tes lliures  m'haurien  ben  curat  totes  les  penes. 
Més  vós,  en  lloc  d'argent,  sols  me  donàreu 
concells  i  més  concells. 

ERMENGOL 

I  encare  et  queixes  !  No  veus  que'l  casament 
que  t'aconsello  ne  val  a  mils  i  mils  de  bones 
doblés,  que'ns  partirem  tu  i  jo,  com  gent  hon- 
rada, perquè,  hisenda  i  diner,  segons  noticies, 
de  l'Hortènsia  en  part  són,  i  tu  casan-te  amb 
ella  com  jo  vull  i  jo  amb  la  tia,  ni  un  sou  s'es- 
caparà de  les  mans  nostres. 


104  Amor  éa  j  oventut 


FORTUNAT 

Bon  negoci  per  vós;  més  jo  endevino  que 
per  mi  no  és  igual. 

ERMENGOL 

Si  no  t'espliques... 

FORTUNAT 

Voleu  que  renuncií  sens  protesta  a  una  vida 
de  goig,  a  la  ventura  de  corre  d'aquí  allà  com 
he  fet  sempre  i  això,  per  mi,  val  més  que  la 
moneda. 

ERMENGOL 

No  estàs  pas  en  lo  cert.  Jo  soc  qui  hi  perdo. 
Casan-te,  .trobaràs  amb  la  neboda  fortuna  i 
quelcom  més,  que  és  l'hermosura.  I  jo,  què  hi 
trobaré?...  t'ho  imagines,  darrera  del  diner? 
Parla  amb  franquesa. 

FORTUNAT 

Lo  mateix  que  ella  amb  vós;  doncs  que  us. 
pensàveu!...  Es  que  encara  goseu  a  compa- 
rar-vos  amb  un  jove  com  jo  ?  Quasi  em  feu 
gràcia ! 

ERMENGOL 

No  pots  riure,  nebot.  Fa  poc  parlaves  en  to 
tan  contrisfat,  que  quan  jo  parlo  de  dames  o 
d'amor  no  deus  pas  riure  !  Ja  sabs  que  a  dis- 
creció, sens  ressistencia,  la  plaça  jo  he  rendit 

i,  si  íu  et  cases,  serà  perquè  he  volguí,  perquè 
captiva  la  núvia  hauré  portat  en  els  teus  bra- 
ços; no  pas  per  el  teu  art  ni  gràcils  manyes. 
I  encare  amb  tot  això,  si  jo  no  vetllo,  deixaràs, 
segons  dius,  que  se  t'escapi.  Si  jo  fos  al  teu 
lloc,  llavors  veuries  com  obra  un  cavaller  amb 
una  dama  que  és  jove,  és  gentil  i  és  per  me- 
rèixer. 

FORTUNAT 

Doncs  jo  no  hi  puc  fer  més,  no  sé  que  us 
diga.  I  parlo  tan  formal,  que  si  em  donàveu 
rès  més  que  un  centenar  de  bones  dobles  pera 
poguer  altre  cop  lluny  d'aquí  anar-me'n,  faria 
de  bon  grat  franca  renuncia  als  milers  i  milers 
que  fa  poc  dèiau. 

ERMENGOL 

Nebot,  te  tornes  boig,  desvariejes  ! 

FORTUNAT 

Tal  com  us  dic.  No'm  plau  aquesta  empresa. 

ermenqol,  amenaçador 
Fortunat,  Fortunat,  tu  no'm  coneixes  ! 

FORTUNAT 

Anyoro  a  la  Ninón,  una  gabatxa  d'ulls  blaus 
igual  que'l  cel,  de  cabellera  rossa  com  un 
manyoc  d'espigues... 

ermengol,  enutjat 
Calla,  calla,  perdut,  gandul,  estrafalari, 

FORTUNAT 

Si  vós  la  coneguessiu,  jo  vos  juro  que  no 
voldriau  pas  lligar  ma  vida  a  la  d'aquesta  hu- 
mil, pobra  pagesa,  que  el  més  rústec  servent 
defensa  i  guarda. 

ERMENGOL 

Perquè  del  seu  servent  fas  referència  ? 

FORTUNAT 

La  guarda  d'un  Bover  és  enutjosa  per  un 
home  com  jo  que  no  tolera  que's  fiqui  en  sos 
afers  persona  estranya. 

ERMENGOL 

Es  que'l  Bover  ha  tingut  la  gosadia  d'entre- 
bancar-te el  pas  ? 

FORTUNAT 

Es  un  xerraire  que  he  perdonat  fa  poc,  i  és 
preferible  que  m'allunyi  d'aquí  per  no  trobar- 
me  en  el  cas  compromès  de  castigar-lo. 

ERMENGOL 

No  podria  ser  por,  tot  quan  espliques  ?... 

fortunat,  fanfarró 
Por  d'un  rústec  Bover...  Si  porto  espasa  ! 

ERMENGOL 

Espasa  rai !  Cor  gran  es  necessita  ! 

FORTUNAT 

En  fi,  no  sé  que  dir...  no'm  plau;  m'enutja 
mantindré  per  més  temps  aquesta  farsa. 

ERMENGOL 

No  siguis  mentider.  Si  en  vens  de  mena  de 
tauls  i  farçants  !  No  te'n  amaguis.  Ara  que'ns 
trobem  sols,  fóra  comèdia. 

FORTUNAT 

Bé,  bé;  no'n  parlem  més.  Deixeu-me  lliure  ! 
Es  massa  dolorós  el  sacrifici  a  que  vós 
m'obligueu. 

ERMENGOL 

Si  acàs  no't  cases,  t'entrego  fot  seguit  a  la 
justícia  per  estafa  i  pillet. 

FORTUNAT 

Tingueu  en  compte  que  no'm  voldrà  mai, 
que  ella  em  rebutja. 

ERMENGOL 

Ella  haurà  d'obeïr  sens  ressistir-se  igual 
que  faràs  tu;  doncs  que't  pensaves  ! 


108  Amor  és  joventut 


FORTUNAT 

Si  acàs  no's  ressisícix,  si  ella  m'acepía  pla- 
nera i  de  bon  grat,  serà  altre  cosa. 

ERMENGOL 

I  doncs  !  Prou  que  ho  conec  amb  lo  que'm 
mima  i  el  respecte  que'm  té,  qüe's  veu  vençuda. 

FORTUNAT 

Per  mi  no  s'ha  perdut.   Pot-ser  comencen  a 
produir  son  fet  mos  galantejos. 

ERMENGOL 

Es  clar  que  serà  això  !  L'amor  és  fruita  que 
vol  per  madurar  molt  tems  i  palla. 

(Entia  don  Claudi  per  l' esglaonada.) 


ESCENA  II 

FORTUNAT,  ERMENGOL  I  DON  CLAUDI 
CLAUDI 

Què,  dignes  cavallers,  il•lustres  hostes:  S'ha 
pres  o  no  s'ha  pres  el  xacolata? 

ERMENGOL 

Ola,  don  Claudi;  ja'ns  l'havem  cruspida. 

CLAUDI 

I  bona,  veritat  ? 

FORTUNAT 

I  tal,  si  ho  era  ! 

claudi,  ponderant 
I  l'aigua  ? 

ermengol,  indi  feien/ 
Fresca. 

FORTUNAT 

Li  plau  més  l'horxata. 

CLAUDI 

Sou  llaminer,  potser  ? 

FORTUNAT 

Sols  quan  fa  d'hoste.  Alírement,  prefereix 
un  bon  got  d'aigua,  sempre  que  sigui,  és  clar, 
fresca,  gemada. 

(L'Ermengoi  esguaida  amb  ira  al  Fortunat,) 

ermengol,  a  don  Claudi 
Amic,  deixeu-lo  dir,  que  està  de  broma  ! 

FORTUNAT 


No  es  pot  estar  mai  trist  al  costat  vostre. 
Sou  bò,  condescendent... 

CLAUDI 

I  bé,  que  diuen  vostres  mercès:  els  plau,  els 
prova  força  l'estada  en  aquest  lloc,  entre  nos- 
altres ? 

ERMENOOL 

Si  això  és  un  paradís  ! 

CLAUDI 

Si  hi  teniu  l'Eva  ! 

FORTUNAT,  en  joiós  to  de  repte 

No  feu,  si  us  plau,  senyor,  tals  compa- 
rances ! 

ERMBNGOL,  COnfÚS 

Don  Claudi,  no'n  feu  cas.  La  gelosia  el  té 
mig  trasbalçat:  no  hi  ha  més  Eva  que  l'Hor- 
tensia,  per  ell. 

CLAUDI 

L'Hortènsia,  senyor  meu,  és  més  bé  un 
àngel. 

ERMENGOL 

Un  àngel,  sí  senyor,  jo  ja  li  deia. 

CLAUDI 

Com  ella  es  pot  ben  dir  que  no  n'hi  ha  un 
altre. 

ermengol,  amb  reticència 
Gentil,  rica,  rica...  vritaí? 

claudi,  fingint 
Com  tot  és  d'ella  ! 

ERMENGOL 

Tot,  dieu,  bon  amic  ? 

CLAUDI 

Quina  pubilla  ! 

ERMENGOL 

Així  donya  Roser...? 

CLAUDI 

Bona  senyora. 

fortunat,  a  Claudi 
No  ho  diu  per  rès,  sabeu... 

CLAUDI 

Ja  ho  suposava. 

ERMENGOL 

Per  rès,  naturalment;  però  jo  creia... 

CLAUDI 

Quan  l'amor  és  sincer,  no  hi  val  l'hisenda. 

FORTUNAT 

L'hisenda  potser  no,  més  la  cullita...    , 

ERMENGOL 

Això  ho  diu  el  nebot,  però  jo  callo. 

CLAUDI 

Ja  ho  veig,  don  Ermengol.  Per  la  senyora 
sentiu  passió,  afecte  irressistible. 

FORTUNAT 

La  busca  amb  interès. 

CLAUDI 

I  l'ha  trobada,  que  ella  per  vos,   senyor, 
crec  que  està  folla. 

ERMENGOL,  3  Claudi 

La  serra  amb  el  castell,  el  bosc,  la  plana, 
tot  lo  que's  veu,  pertany  a  donya  Hortènsia  ? 

CLAUDI 

Del  cert  no  ho  sé  prou  bé;  pot  dir-ho  ella. 

fortunat,  mig  apait,  a  don  Ermengol 
Sospito,  oncle  i  senyor,  que  l'heu  errada. 

CLAUDI 

Què  deia  cl  cavaller  ? 

ERMENGOL 

Que  es  regozitja  de  que  donya  Roser  m'es- 
timi força.  (Insistint.)  Dieu,  si  us  plau,  que  no 
m'esplico,  en  home  llest  com  vós,  tanta  igno- 
rància. 

CLAUDI 

Prudència  és  l'ignorar,  moltes  vegades. 

ERMENGOL 

Amb  mi  podeu  ser  franc.  Soc  amic  vostre  i 
no  hi  perdreu  pas  rès,  vós,  en  servir-me.  Ve- 
ritat que  haveu  mentit  ? 

CLAUDI 

Ja  no  recordo  a  que  vos  referiu. 

ERMENGOL 

Vostra  memòria  és  flaca,  segons  veig. 

CLAUDI 

Sí,  per  desgracia. 

FORTUNAT 

Encar  com  no  sou  sort ! 

CLAUDI 

Ja  vaig  tornant-m'hi. 

ERMENGOL 

I  iota  l'heretat,  dieu,  don  Claudi... 

Claudi,  interrompent 

Produeix  tots  els  anys  molt  bona  renda. 
S'hi  cull  de  tot:  moresc,  aufals,  cibada... 

ERMENGOL 

No  és  precisament  lo  que  desitjo.  (El  For- 
tunat riu.)  Fortunat,  de  què  rius  ? 

FORTUNAT 

De  rès,  mon  oncle.  Escolto  embadalit  vostre 
diàleg,  doncs  veig  que  us  eníereu  de  quant 
voliau. 

ERMENGOL,  3  Claudi 

Escolteu,  escolteu.  Jo  us  preguntava  els 
bens  que  posseeix  vostra  mestressa, 

CLAUDI 

Tot  és  d'ella. 

ERMENGOL,  JOÍÓS 

Per  fi !  (al  Fortunat.)  Escolta,  ara!  Escolta, 
Fortunat,  què  diu  don  Claudi ! 

fortunat,  a  Claudi 

No  deiau  fa  ben  poc  que  pertanyia  a  l'Hor- 
íensia  tan  sols?... 

CLAUDI 

Es  clar  que  ho  deia... 

ERMENGOL,  COnfÓS 

Més  com  que  ara  dieu  a  ía  mestressa... 

CLAUDI 

Per  mestressa  hi  tinc  tan  a  l'Hortensie  com 
a  dohya  Roser. 

ERMENGOL 

Això  ja  es  massa.  Vós  us  burleu  de  mi. 

claudi,  amb  fingida  dignitat 
Al  suposar-ho  m'ofeneu  de  debò. 

fortunat,  mig  apart  a  !' Ermengol 

Ja  ho  veieu,  oncie.  De  vós  a  mi  no  hi  ha 
gran  diferencia. 

ERMENGOL, 

tot  reprenent,  amb  la  seva  calma  habitual,  el 
to  de  reticència,  treu  una  capsa  de  tabac,  pien 
una  polçada  i  l'o  fet  eix  després  a  don  Claudi. 

Voleu  pendre,  si  us  plau,  una  polçada? 

clàudi,  acceptant 
Amb  molt  de  gust;  mercès.  Sou  molt  amable! 

BRMENGOL 

Creuriau,  mon  amic,  que  m'és  difícil  esbri- 
nar el  sentit  de  les  paraules  que'm  dèiau  fa  un 
moment ! 

CLAUDI 

Serà  defecte  vostre,  que  amb  clareíat  m'ex- 
preso  sempre. 

FORTUNAT 

Contesteu  novament  a  ses  preguntes,  que 
ara  ha  pres  bon  tabac  i  això  refresca  i  posa 
més  clar  el  seny,  si  s'estornuda. 

CLAUDI 

A  fe  que  és  excelent ! 

ERMENGOL 

De  ma  culliía.  No  n'hi  ha  de  millor.  Si  és 
que  us  agrada  us  en  faré  un  present. 

CLAUDI 

Delicadíssim  ! 

ERMENGOL 

Tornem  al  nostre  afer.  L'heretat  d'ella... 

CLAUDI 

La  de  donya  Roser  o  de  l'Hortènsia  ? 

ermengol,  enfadat 
De  l'Hortènsia,  per  què? 

{Entra  l'Hoitensia  pel  fons  amb  una  fa/dada 
de  flors,  acompanyada  del  Bo  veí  que  tam- 
bé en  duu  una  braçada.) 


ESCENA  III 
Els  mateixos,  més  l'Hortènsia  i  el  Bover 

HORTÈNSIA,  JOIOSa 

De  mi  parlaven,  si  no  m'he  enganyat. 

FORTUNAT 

Aquí  amb  don  Claudi  ponderàvem  de  vós  la 
gentilesa. 

-HORTÈNSIA 

Gentil  no  ho  pot  ser  mai  la  camperola,  per 
un  home  com  vós. 

FORTUNAT 

Si  sou  divina  !  (Animant-se.)  Com  més  us 
vaig  mirant,  veig  que  Déu,  pròdig  s'ha  mos- 
trat amb  vós  fins  a  excedir-se. 

hortènsia,  rient 
Repareu,  mon  senyor,  que  el  Bover  escolta! 

BOVER 

M'heu  demanat,  poísev,  senyora  Hortènsia? 

HORTÈNSIA 

No  deia  res  per  tu.  I  què,  don  Claudi,  mal- 
parlàveu de  mi  ?  Me  criticàveu  ?  No,  no,  si 
ja  ho  pots  dir,  si  no'm  fa  mella. 

ERMENGOL 

Criticar-vos  a  vós...?  Ni  suposar-ho  ! 

CLAUPl 

Les  teves  qualitats  parengonavem... 

ERMENGOL 

Amb  les  de  la  Roser,  i  conveníem  en  que 
les  vostres  són  més  arraientes. 

hortènsia,  mimosa 

De  vós  senyor  ho  crec  i  ho  remercío,  que 
sempre  em  serà  grat  el  vostre  elogi. 

ERMENGOL 

Es  que  sabeu  prou  bé  que  jo  no  adulo. 

HORTÈNSIA 

Jo  no  més  vull  saber  que  al  escoltar-vos  i  al 
mirar-vos  aprop  no  sé  el  que'm  passa. 

fortunat,  amb  despit 
Si  voleu  marxaré;  no  us  vull  fer  nosa. 

HORTÈNSIA 

Prou  veieu  que  no'n  feu.  Com  me  plau  parlo  . 

FORTUNAT 

Més  penseu  que  jo  soc... 

ERMENGOL 

Creus  que  ho  oblida  ! 

HORTÈNSIA 

Encar  que  sigui  aixís,  jo  be  puc  dir-li  que'm 
complau  en  extrem  la  seva  gràcia,  el  seu  par- 
lar melós... 

ERMENGOL 

Més,  si  us  agrada,  podeu  dir  sens  pecar; 
que  jo  soc  l'oncle,  i  l'oncle  es  deu  tractar 
igual  que  un  pare. 

BOVER 

Què  faig  d'aquestes  flors,  senyora  Hor- 
tènsia ? 

HORTÈNSIA 

Les  pots  pujar  a  dalt. 

BOVER 

A  vostra  cambra  ? 

HORTÈNSIA 

Es  clar ! 

ERMENGOL 

I  tal,  i  tal..  Quina  faldada  de  riquíssimes 
flors!  (Mirant  les  que  porta  í Hortènsia.)  Quin 
perfum  llencen ! 

CLAUDI 

L'Hortènsia  sol  florir  en  l'estiuada  i  que  ara 
la  vegeu  aixís  florida,  no  té  pas  res  d'estrany. 

HORTÈNSIA 

Molt  bé,  don  Claudi ! 

FORTUNAT 

Per  què  són  tantes  flors,  si  pot  saber-se  ? 

HORTÈNSIA 

Es  clar  que  es  pot  saber  !  Són  per  la  verge. 

ERMENGOL,  amb  intenció 
Totes  per  ella,  són  ? 

HORTÈNSIA,  TTlimOSa 

Ne  sobra  una  que,  si  us  plau,  és  per  vós. 

(Oferint- /í  una  fíoi.) 

ERMENGOL 

Com  rebutjar-la  venint  de  vostres  mans  ! 
(Pienent  la  flor.)  La  més  hermosa  ! 

FORTUNÀT 

I  per  mi  no  n'hi  ha  cap  ? 

HORTÈNSIA 

Tan  sols  sobrava  la  que  al  oncle  he  donat. 
El  Bover  en  porta  per  vós,  les  que  volgueu. 
(al  Bover.)  Vés,  deix  que  tríi  la  que  li  plagui 
més. 

fortunat,  indignat,  però  reprimint-se 
Aquesta  mofa  sabré  venjar  com  cal. 

bover,  oferint- li  les  flors 

Trieu:  hi  ha  girasols,  passionaries,  algun 
clavell  moresc... 

FORTUNAT 

N'hi  falta  una  que  és  la  que  ella  em  vol  dar. 

CLAUDI 

Flor  de  carbassa?... 

FORTUNAT, 

donant  expansió  a  la  seva  ira 
Flors  de  l'infern,  dic  jo  1 

ERMENGOL 

Neboí,  serena'í. 

FORTUNA! 

He  feí  de  rnanso  anyell,  i  ja  me'n  canso.  Us 
juro  per  qui  soc  que  he  de  rendir-vos,  que  mai 
s'ha  feí  de  mi  ían  crude!  burla. 

ermengol,  mig  a  part,  al  Foitunat 

Neboí,  sereniíaí  que  fas  el  íonío.  No  és  hora 
de  cridar  ni  d'enfadar-se.  L'Horíensia  al  fi  i  al 
cap...      ' 

HORTÈNSIA 

No'm  moríifica.  Deixeu,  deixeu  que'l  cava- 
ller s'espla-hi. 

fortunat,  fent  acció  d' anar-se' n 
Més  tarí  ens  reveurem,  senyora  Horfensia  ! 

hortènsia 
Aneu  a  pendre  el  sol  ?  L'hora  convida. 

fortunat,  reprimint-se 
Si  vós  m'ho  permeíeu...  So  a  casa  vosfra... 

HORTÈNSIA 

Com  que  el  meu  hoste  sou,  tot  quan  us  pla- 
gui podeu  fer  i  desfer.  Regatejar-vOS  el  com- 
pliment cabal  dels  vostres  gustos,  seria  inco- 
rrecció. 

FORTUNAT 

Doncs,  molt  bon  dia.        (Se'n  va  pel  fons.) 

HORTÈNSIA 

Igual  us  dic. 

BOVER 

Voleu  que  l'acompanyi  ? 

hortènsia,  rient 

Sospito  que  al  galant  no  li  fas  falta.  Puja 
les  flors  a  dalt  i  allí  m'esperes,  i  pots  en  tant, 
si  vols,  apomellar-les. 

(Dóna  les  flors  que  porta  ai  Bover  i  aquest 
se'n  va  per  Fesgraonada.) 

ESCENA  IV 
Hortènsia,  Ermengol  i  Claudi 

CLAUDI 

Mal  genit  té  el  minyó. 

ERMENGOL 

Amb  ell,  Hortènsia,  massa  esquiva  us  mos- 
treu. 

HORTÈNSIA 

1  goseu  dir-ho  ?  Ah,  si  ell  fos  çom  vós  ! 
Llavors  veuriau  si  en  sé  d'afalagar,  si  soc 
mimosa. 

ermengol,  embadalit 
Si  fos  com  jo,  dieu... 

HORTÈNSIA 

Ho  repeteixo.. 

Claudi,  apait,  a  l'EimengoI 

Me  sembla,  bon  amic,  que  heu  ben  errada  la 
ruta  que  heu  emprès. 

ERMENGOL 


Calleu,  don  Claudi.  (A  l'Hortènsia.)  Podeu 
continuar.  Fa  poc  me  deiau... 


HORTÈNSIA 


Que  sou  un  cavaller,  i  a  mi  m'agraden  ga- 
lants del  vostre  tremp. 

ERMENGOL 

Més,  que  li  manca  al  vostre  Fortunaí  per 
estimar-lo  ? 

HORTÈNSIA 

Mirant-lo  amb  els  meus  ulls,  és  antipàtic, 
cridaire,  esquerp,  sorrut... 

ERMENGOL 

Això  és  desvari.  Arreu  on  s'ha  trobat,  dones 
hermoses  com  folles  l'han  volgut.  No  puc 
compendre  com  vós  el  rebutjeu,  com  no  us 
agrada. 

CLAUDI 

L'amor  és  orb,  senyor  ! 

HORTÈNSIA 

No  sé  que  us  diga.  L'espós  que  m'heu  triat 
me  desplau  força. 

(Apaieix  donya  Roser  per  l'esgraonada.) 

ESCENA  V 
Els  mateixos,  més  donya  Roser 


roser,  jovial 

L'Ermengol,  ja  se  sap:  garla  que  garla.  Ha- 
veu descansat  bé  ? 


ERMENGOL 

Com  un  canonge,  que  si  no   mals  de  cap,  té 
jassa  tova. 

roser,  a  l' Hortènsia 
I  tu,  què  fas  aquí?  Les  flors  t'esperen. 

HORTÈNSIA 

Àh,  sí,  teniu  raó;  ja  no  hi  pensava. 

CLAUDI 

Si  et  pogués  ajudar... 

ROSER 

No  costa  gaire  apomellar  ies  flors.  Sí,  vés 
amb  ella. 

hortènsia,  rient 
Es  clar  que  deus  venir.  Com  que  destorbes! 

roser,  picada 
No  dic  pas  tant,  ho  sents  ?  Quina  xicota  ! 

HORTÈNSIA 

Adéu,  don  ErmengoL  Bon  dia,  tia. 

(L'Hoiíensia  i  el  Clandi  se'n  van  per  l'es- 
graonada.) 


ESCENA  VI 

Donya  Roser  i  don  Ermengol 
(L'Ermengol  està  pensaíiu) 

roser 

Us  ha  fugit  l'humor  ?  Feu  mala  cara  !  Pot- 
ser no  us  trobeu  bé  ? 

ERMENGOL 

Sí,  que  m'hi  trobo. 

roser . 
Que  és  lo  que  us  passa,  doncs  ? 

ERMENOOL 


Es  que  pensava  que  serà  un  gros  faíic,  un 
amoïno,  el  menar  amb  acerí  fan  gran  hisenda. 

ROSER 

Per  xò  us  enquimereu  ?  EU  rai  que  és  jove  ! 
I  si  acàs  no  fos  prou,  sempre  hi  ha  el  Claudi. 

ERMENGOL 

Parleu  del  Fortunat  ? 

ROSER 

Es  clar  que  hi  parlo  !  Bé  prou  s'arrangerà, 
no'n  passeu  ànsia  !  {Amb  passió.)  Penseu  tan 
sols  en  mi,  que  ja  deliro  per  veure'm  prop  de 
vós  en  la  capella  sentin!  venir  l'instant  que  tan 
espero  en  que  el  bon  sacerdot,  al  beneïr-nos, 
enllaci  amb  llaç  d'amor  les  nostres  vides.  Pen- 
seu en  l'avenir,  en  la  ventura  que  hem  de  gau- 
dir units  en  el  silenci  d'aquestes  dolces  nits  de 
primavera. 

ERMENGOL 

.  Per  tot  hi  ha  d'haver  temps,  i  ans  de  que 
arribi  l'instant  que  vós  dieu  del  desposori, 
s'imposa  que  parlem  d'altres  matèries  tan  sols 
per  il•lustrar  al  senyor  notari. 

roser,  amb  manyagueiía 

Calleu,  calleu   per   Déu  !  Sols   m'interessa 
parlar  de   mi  i  de   vós,    de   l'amor   nostre... 

(Apropant-s  hi  fins  a  posai-li  les  mans  a  l'es- 
patlla.) Perquè  vós  m'estimeu  com  jo  us  esti- 
mo !  No  és  cert,  mon  Ermengol  ?  AI  meu  cor 
verge  jamai  l'amor  li  havia  dat  frisança  i  ara, 
en  canvi,  puc  dir  que  no  socego  pensant  en 
i'estimat  que  Déu  m'envia.  Mireu-me  amb  l'ull 
que  ha  recollit  l'herencia  del  germà  que  va  per- 
dre en  la  batalla  i  brilla  tan  ardent  com  ulls  de 
jove  que  porta  foc  d'amor  al  fons  de  l'ànima. 
Deixeu,  deixeu  que  esguardi  vostre  rostre  que 
tanca  en  cada  arruga  un  niu  de  gràcies.  Er- 
mengol, m'estimeu?... 

ERMENGOL 

Prou  temps  ens  queda  per  a  dir-nos  ambdós 
frases  galanes  !  Té  molt  més  interès,  ara  per 
ara,  parlar  un  poc  de  coses  més  prosaiques. 

ROSER 

No'm  mateu  l'ilusió.  Deixeu  que  us  parli,  si 
a  vós  no  us  ve  de  grat  el  contestar-me.  Més, 
per  Déu,  no  poseu  la  cara  trista  i  dieu-me,  quan 
menys,  què  us  neguiteja.  Esteu  pensant,  pot- 
ser, en  altra  dóna  més  jove  que  no  jo  i  amb 
més  encisos  ?  Oh  no;  mon  Ermengol,  que'm 
mataríeu  ! 

ERMENGOL 

Calleu,  calleu  si  us  plau  i  contesteu-me  a  lo 
que  he  dit  avans,  que  porta  pressa. 

ROSER 

Ho  feu  per  excusar  vostra  resposta  i  vull 
saber-ho  fot,  que  l'ansia  em  mata.  Dieu-me, 
per  pietat,  si  una  altra  dóna  pretent  el  vostre 
amor... 

ERMENOOL 

De  contestar-me  sou  vós  qui  us  excuseu,  i 
és  endebades  que  volgueu  refugir,  doncs  per 
don  Claudi  puc  ben  dir  que  ja  sé  tot  quant 
volia. 

ROSER 

Que  us  aimo,  us  haurà  dit,  amb  tota  l'ànima; 
que  del  dia  primer  en  que  us  vaig  veure,  no 
dormo,  ni  socego,  ni  descanço.  No  penso  més 
que  en  vós,  de  nit,  de  dia,  desperta,  somniant, 
a  totes  hores.  No  sé  que  m'heu  donat,  que  la 
vostra  ombra,  com  les  plantes  al  sol,  m'es  ne- 
cessària per  viure.  Sí,  Ermengol;  soc  tota  vos- 
tra !  Dieu-me  que  em  voleu  !  Feu-me  feliça  I 

ermengol,  desfent-se  d'ella  malhumoiat 

Deixeu-me  estar  tranquil,  si  us  plau,  se- 
nyora !  {Se'n  va  pel  fons.) 

roser,  sorpresa 

Que  té  el  meu  Ermengol?...  Se'n  va...  No 
torna  !...  (Ciida.)  Claudi,  Claudi,  ont  ets? 

(Surt  don  Claudi  pei  l'esgraonada.) 

ESCENA  VII 
Donya  Roser  i  don  Claudi 

CLAUDI 

Me  demanàveu  ? 

roser,  amb  mal  humor 
Soc  jo  que  í'he  cridat.  Qui  et  feia  moure  I 

CLAUDI 

Si  vós  m'heu  fet  marxar  !... 

ROSBR 

Jo  ?  No  menteixis.  Ets  tu  qui  ho  ha  volgut. 
No'm  contradiguis  ! 

CLAUDI 

Sí,  just,  soc  jo;  no  ho  recordava. 

ROSER 

No  sabs  què  m'ha  passat  ? 

CLAUDI 

No  ho  endevino. 

ROSER 

Doncs  res,  que  l'ErmengoI,  mcníres  li  deia 
quant  el  meu  cor  el  vol,  lo  que  l'estima,  mal 
humorat,  sorrut,  ha  emprés  la  marxa  i  sense 
dir-me  adéu,  m'ha  deixat  sola. 

CLAUDI 

No  ho  trobo  gens  estrany. 

ROSER 

Per  què,  contesta. 

CLAUDI 

Perquè  don  Ermengol  és  una  fura  que  mai 
us  ha  volgut,  que  no  us  estima. 

ROSER 

Ja  volia  dir  jo  que  dels  teus  llavis  paraula 
de  conçol  pogués  sortir-ne  ! 

CLAUDI 

Per  què'm  pregunteu,  doncs,  si  lo  que  penso 
us  dol  de  sapiguer  !  Deixeu  que  calli. 

ROSER 

Oh,  no  !  No  deus  callar,  de  cap  manera.  Lo 
que  ha  passat  amb  tu,  vull  que  m'espliquis;  lo 
que  tu  li  has  contat. 

CLAUDI 

Li  ha  fet  efecte  ? 

ROSER 

Per  lo  que  avans  t'he  dit,  pots  deduir-ho  ! 

CLAUDI 

També  per  deducció  quasi  asseguro  que  el 
vostre  enamorat  busca  l'encesa.  Fa  poc  aquí 
mateix  me  demanava  detalls,  els  més  concrets, 
de  vostra  hisenda. 

ROSER 

I  tu,  què  li  has  dit? 

CLAUDI 

Que  rès  sabia. 

ROSER 

Doncs,  mira:  has  fet  mal  fet.  No  t'ho  per- 
dono. 

CLAUDI 

Que  us  ho  pregunti  a  vós;  a  mi  que'm 
conta  ! 

ROSER 

I  com  no  els  hi  has  donat,  és  cosa  clara: 
haurà  cregut  potser  que  jo  mentia,  que  ma  hi- 
senda val  poc,  que  no  soc  digna  d'un  home 
com  és  ell,  tan  ric  i  noble. 

CLAUDI 

Això  i  potser  molt  més,  perquè  jo,  amb  ma- 

nya,  esquivant  amb  inginy  cl  contestar-li,  he 
permès  que  cregués  que  el  patrimoni  perteneix 
per  enter  a  donya  Hortènsia. 

ROSER 

Me  faràs  perdre  el  seny  !  Això  ja  és  massa ! 
Veiam  per  quins  cinc  sous,  per  quina  dèria 
esprems  el  teu  enginy  per  contradir-me,  per 
donar-me  torment,  per  fer  impossible  la  boda 
amb  l'Ermengol  ?  Vols  dir-me,  Claudi,  a  tu  en 
els  meus  afers,  qui  t'hi  demana  ? 

CLAUDI 

No  us  he  dit  ja  que  és  ell !  Per  no  ficar-m'hi, 
per  rès  més,  l'he  deixat  sense  resposta. 

ROSER 

Comprenc  el  seu  enutj.  Tu  en  tens  la  culpa, 
tu  ets  qui  m'ha  robat  la  pau  de  l'ànima. 

CLAUDI 

Senyora,  poseu  seny  i  sereneü-vos. 

ROSER 

Voldràs  tindré  raó,  que  t'aplaudeixi,  i  això 
no  ho  lograràs.  Val  més  que  callis,  que  tots 
hi  guanyarem. 

CLAUDI 

Doncs  no,  no  hi  passo  i  m'haureu  d'escoltar 
mal  que  vos  pesi,  encare  que  després  vostra 

venjança  m'obligui  a  abandonar  aquesta  casa. 
Us  heu  pensat,  potser,  que  ell  vos  estima  ? 
Doncs  us  heu  enganyat,  no'n  tingueu  dupte. 
Lo  que  ara  està  passant,  jo  ja  ho  preveia. 
L'Ermengol  busca  en  vós  sols  la  riquesa,  i  un 
cop  li  haureu  donat,  un  cop  la  tinga,  amb  ella 
haureu  perdut  joia  i  ventura,  la  pau  del  vos- 
tre cor. 

ROSER 

Oh,  calla,  calla. 

CLAUDI 

Callaré  si  ho  maneu.  que'I  que  volia  dir-vos,. 
ben  clar  us  ho  he  dit. 

ROSER 

Que  no  m'estima,  que  busca  sols  diner?... 
I  tu  ho  creus,  Claudi  ? 

CLAUDI 

N'estic  ben  convençut. 

roser 

Si  acàs  l'encertes,  te  juro  per  qui  soc  que 
sabré  pendre  la  revenja  que  cal.  Més  jo  pres- 
sento que  tot  lo  que  m'has  dit  són  fantasies 
del  teu  cervell  malalt.  Tu  l'has  vist  sempre 
amb  enutj  i  disgust,  aquest  casori,  i  no  té  rès 

d'estrany  que  ara  procuris  fer  néixer  a  cada 
pas  rezels  i  dupíes. 

clàudi,  amb  ceita  dignitat 

No  us  en  vull  parlar  més  i  permeteu-me  que 
calli  tot  quant  veig  i  tot  quant  penso.  Jo'm  crec 
haver  complert  tal  com  devia  advertint-vos  a 
temps.  Lo  que  vos  plagui  fareu  com  sempre 
heu  fet;  més  vos  demano  que'm  cregueu,  quan 
vos  dic  que  sols  desitjo  que  ditxosa  sigueu 
tota  la  vida. 

roser,  amb  tesolució 
L'inventari,  el  tens  llest? 

CLAUDI 

No  més  hi  manca  algun  petit  detall.  Per  es- 
brinar-lo m'haureu  d'ajudar  vós,  dar-me  no- 
ticies... 

ROSER 

Si  avans  m'ho  haguessis  dit,  ara  tindries 
íermenada  la  tasca. 

CLAUDI 

Si  volguéssiu,  amb  un  moment  no  més  l'en- 
llestiríem. 

ROSER 

Sí,  sí;  no  perdem  temps.  Digues,  pregunta... 

CLAUDI 

Entrem   al   meu   despatx;  veureu   la   llista  i 
aclarirem  els  punts  que  veig  duptosos. 

(Se  disposen  a  sonit.   L  Hortènsia  apareix  a 
l'esgraonada.) 


ESCENA  VIII 
Els  mateixos,  més  l'Hortènsia 


roser,  a  i 'Hortènsia 
Ont  vas,  si  es  pot  saber? 


HORTÈNSIA 


A  cercar  roses,  que  vull  deixar  l'altar  com 
una  glòria. 

CLAUDI 

Sí,  noia,  sí,  ben  fet.  Potser  la  Verge,  si  la 
festeges  bé,  farà  un  miracle. 

hortènsia,  baixant 
No  fora  gens  estrany.  Jo  fins  ho  espero. 

ROSER 

Voleu  callar,   tots  dos!  (Al  Claudi.)  Va, 
passem  via. 

1  CLAUDI 

Entreu,  entreu,  si  us  plau.  Adéu,  Hortènsia. 

{Claudi  i  Roser  surten  per  la  porta  dels  baixos 
de  la  masia.  A  l'anar-se'n,  l'Hortènsia  riu 
i  poc  a  poc  va  baixant  l'escala,  al  mateix 
temps  que  apareix  l'Hermengol  capficat  i 
abatut.) 


ESCENA  IX 
Hortènsia  i  Hermengol 

hortènsia,  molt  mimosa 

Ont  va  don  Ermengol,  mon  futur  oncle,  tan 
capficat  i  trist  ? 

ermengol,  sorprès 

Sou  vós,  Hortènsia  !  No  m'hi  havia  fixat. 
Perdó  us  demano. 

HORTÈNSIA 

No  hi  ha  de  què,  senyor,  no  val  la  pena  de 
demanar  perdó  quan  no  hi  ha  falta.  Si  acàs 
necessiteu  alguna  cosa... 

ERMENGOL 

No,  no;  cerco  al  nebot.  No  puc  trobar-lo ! 

HORTÈNSIA 

I  us  contraria  això  en  tal  manera  que  us  posa 
cavilós  ? 

ERMENGOL,  COU f ÓS 

No  ho  sé. 

HORTÈNSIA 

Què  us  passa?  Podeu  ser  franc  amb  mi  que 
soc  discreta.  Serà  potser  que  vostra  enamo- 
rada no  s'ha  mostrat  amb  vós  tal  com  voliau? 
Es  inconstant,  l'amor?  No  té  un  somriure  que 
alegri  el  vostre  cor?... 

ERMENGOL 

No'm  feu  preguntes  que  no  us  puc  contes- 
tar. Dins  poca  estona  potser  vos  podré  dir  lo 
que  ara  em  callo. 

HORTÈNSIA 

La  meva  indiscreció  crec  que  l'excusa  l'afec- 
te  que  per  vós  sent  la  meva  ànima.  Dispenseu- 
me,  senyor,  i  Déu  vos  guardi. 

{Fa  acció  d'anar-se  n.) 

ERMENGOL 

1  vós  a  on  aneu?  Si  acompanyar-vos  po- 
gués... 

HORTÈNSIA 

Oncle  estimat;  si  em  permetéssiu,  ara  us 
faria  un  prec. 

ERMENGOL 

Oh,  sí;  pregueu-me. 

HORTÈNSIA 

Si  vos  m'autoritzeu...  Veureu:  Observo  que 
em  deu  un  tractament  que  no'm  plau  gaire.  «I 
vós,  a  on  aneu?»,  fa  poc  me  deiau,  i  aquest 
«vós»,  francament,  a  mes  orelles  no  hi  sona 
gaire  bé. 

ERMENGOL 

No  us  puc  compendre. 

HORTÈNSIA 

Que  una  vella  no  so,  que  so  una  noia  poc 
feta  a  compliments,  i  que  voldria  ser  tractada 
per  vós  amb  més  franquesa.  Voldria  ser  per 
vós... 

ERMENGOL 

Una  neboda. 

HORTÈNSIA 

Es  poc.  Vull  quelcom  més. 

ERMENGOL 

Com  una  filla. 

HORTÈNSIA 

Tampoc  ho  endevineu.  No'm  sé  fe  entendre. 

ERMENGOL 

No,  no,  clar;  no  us  entenc. 

HORTÈNSIA 

Ja  veig  que  us  costa.  En  fi,  tracteu-me  igual 
que'm  tractariau  si  de  vós,  Ermengol,  fos  una 
amiga,  jove  per  xò,  sabeu,  i  no  molt  lletja. 
Sols  vull  que'm  íutejeu. 

ERMENGOL 

Això  vindrà  amb  el  temps.  Ara  no  goso. 

HORTÈNSIA 

Si  feu  algun  assaig,  prou    sabreu  dir-m'ho. 

ERMENGOL 

No,  no;  creu-me,  no  puc,  per  més  que  ho 
vulga. 

hortènsia,  amb  ahe  de  triomf 
Veieu  !  Si  ja  ho  heu  dit  sense  volguer-ho  1 

ERMENOOL 

I  tal  si  t'ho  he  dit !  Vaja,  dispensa. 

HORTÈNSIA 

Ara  ja'm  podeu  dir  tot  quan  vos  plagui,  que 
amb  gust  escoltaré  vostres  preguntes.  Me 
deiau  fa  un  moment... 

ERMENOOL 

Te  preguntava  a  on  anaves  i  si  em  perme- 
ties que  t'acompanyés. 

HORTÈNSIA 

Vaig  a  collir  roses,  més  sola  hi  vull  anar, 
sé  les  tasqueres. 

ERMENGOL 

Voldràs  dir-me  el  per  què  hi  vols  anar  sola? 

HORTÈNSIA 

Si  la  tia  ho  veges,  que's  pensaria! 

ERMENGOL 

Que  ha  de  pensar  d'ambdós!  Que  té  de 
creure ! 

HORTÈNSIA 

Si  no  pensar,  sentir  més  prest  que  enveja, 
gelosia. 

ERMENGOL 

Per  Déu,  no  facis  mofa!  Un  hom  quan  té  els 
meus  anys,  per  més  que  ho  vulga,  no  pot  ni 
podrà  mai  despertar  gelós. 

HORTÈNSIA 

Esteu  equivocat.  (Baixant  els  ulls.)  Jo  puc 


jurar-ho. 


ERMENGOL 


Hortènsia,  fas  mal  fet  si  acàs  te  burles  d'un 
hom  que  al  costat  teu  sent  com  s'aviva  el  foc 
de  joventut  que  encar  no  és  cendra. 

HORTÈNSIA 

Que  hi  voleu  fer  si  Déu  en  vostre  rostre  íals 
gràcies  hi  ha  posat,  tal  simpatia... 

ERMENGOL, 

sense  saber  que  li  pasa,  va  apropant-se  a 
l' Hortènsia  i  va  pei  agafat -li  la  ma 

Es  cert  tot  quan  me  dius?  No  t'ho  inventes? 

hortènsia,  esquivant-io 

Encar  que  sigui  aixís,  aneu  amb  compte, 
que  vós  no  mereixeu  benevolència.  M'heu  fet 
un  flac  servei ! 

ERMENGOL 

Digues,  esplica'í !  Potser,  sense  volguer, 
t'he  fet  agravi  ? 

hortènsia,  fingint  enufj 

Voleu  encadenar  la  meva  vida  a  un  home 
que  no  vull,  que  no  l'estimo. 

ERMENGOL 

Ell  és  jove,  galant... 

HORTÈNSIA 

No  hi  dec  entendre.  Per  mi  no  és  rès  d'això. 
No  vull  casar-m'hi. 

ERMENGOL 

No  sé  que  deus   volguer  si  ell  n     .  agrada 
S'assembla  molt  a  mi... 

HORTÈNSIA 

Cà  !  gens  ni  gota.  Si  vós  sou  temptador  í 
Sou  tan  simpàtic,  que  tenint-vos  aprop,  m'és 
impossible  no  menyspreuar  al  nebot,  no  re- 
butjar-lo. 

ERMENGOL 

Que  hi  podràs  veure  en  mi,  que  en  ell  no  j 
vegis. 

HORTÈNSIA 

Un  cor  ardent  per  estimar  de  veres,  la  figu- 
ra arrogant  d'un  home  noble  capaç  de  fer,  per 
sempre  més,  feliça  la  dóna  enamorada  amb 
qui  s'esposi. 

ermengol,  amb  passió 

Oh,  sí  que  tens  raó.  Soc  vell,  però  encara 
me  sento  amb  ilusions,  me  sento  amb  forces... 

HORTÈNSIA 

Ilusions  sobre  tot. 

ERMENGOL 

Si  tu  volguessis  !... 

HORTÈNSIA 

I  el  vostre  Forfunaí,  què  respondria  ? 

ERMENGOL 

Per  ell  no  t'enquimeris,  bella  Hortènsia. 

HORTÈNSIA 

Penseu  que  el  Fortunat  si  sospitava  que  vós 
m'haveu  parlat  de  l'amor  vostre,  amb  el  genit 
que  té  i  amb  lo  que  m'aima,  estaria  en  perill  la 
vostra  vida. 

ERMENGOL 

Si  ell  mai  t'ha  estimat;   ben  clà  va  dir-m'ho. 

10 

HORTÈNSIA 

Si  no  m'estima,  doncs,  perquè  voliau  que 
fos  el  meu  espòs  ? 

ermengol,  no  sabent  com  excusar-se 

Ca,  rès,  la  tia...  Més  no'n  parlem,  d'això. 
Diga'm,  Hortènsia,  si  en  lloc  del  Fortunat  a 
mi  em  voldries. 

HORTÈNSIA 

Si  sou  tan  bò,  tan  amorós,  tan  noble... 

ERMENGOL 

Sí,  sí,  serà  vritat;  però  contesta'm. 

HORTÈNSIA, 

gisclant  i  posant-se  les  mans  al  coll  com  si 
li  hagués  picat  un  insecte 

Ai! 

ermeNgol,  acudiu-,  f  hi 
Què't  passa?  Que  tens? 

HORTÈNSIA 

Es  una  avespa. 

ERMENGOL 

T'haurà  picat.  Ahont  ? 

HORTÈNSIA 


Quina  fiblada  ! 


ERMENGOL, 

apartant  les  mans  de  l' Hortènsia  i  mirant-li 
al  coll  amb  avidesa 

Vols  que  provi  si  puc  el  fibló  treure? 

HORTÈNSIA 

El  del  cor  no  podreu,  que  no  s'ovira. 

ERMENGOL 

El  de  l'amor,  vols  dir? 

HORTÈNSIA 

Sí,  més  com  que  ara  me  dóna  més  neguit  ej 
de  l'avespa,  treieu-me'l,  si  podeu. 

{Mostra  descocadament  el  coll  a  V Ermengol, 
que  s  hi  apropa  mirant- lo  amb  tan  delit  que 
sembla  que  vagi  a  besar- lo.) 

ERMENGOL 

Ont  t'ha  pica!  ? 

HORTÈNSIA 

Aquí. 

ERMENGOL 

Jo  no  veig  rastre  d'abella  ni  fibló. 

HORTÈNSIA 

Amb  cl  tacte,  potser,  si  els  ulls  no  abasten. 

ERMENGOL, 

al  tocar-la  no  sab  lo  que  li  passa  i  la  deix, 
passejant-se  pei  l'escena  esbufegant,  i  ctida: 

Fortunat !  Foríunat ! 

*  HORTÈNSIA 

Però  que  us  passa  ? 

ERMENGOL 

No  ho  sé.  No  res,  no  rès;  no  m'ho  pre- 
guntis. 

HORTÈNSIA 

Més  cl  fibló,  l'heu  tret  ? 

ERMENGOL 

Per  a  clavar-me'l  jo  mateix. 

HORTÈNSIA 

De  debò  ? 

ERMENGOL 

No  ho  sabs  compendre  ?  {Cridant.)  Fortu- 
nat !  Fortunat !  Ont  rediablc  deu  ser  aquest 
ximplet ! 

HORTÈNSIA 

Si  us  interessa  el  cercarà  el  Bover. 

ERMENGOL 

Sens  tardança;  que  el  necessito,  el  vull,  haig 
de  parlar-li. 

hortènsia,  anant  cap  a  l'escala 
Bover  !  Baixa,  Bover,  que't  necessito. 

ERMENGOL 

Vols  dir  que  el  írovarà  ? 

HORTÈNSIA 

No'n  tingueu  dupte. 


bover,  pei  l escala 
Hortènsia,  què  maneu? 

HORTÈNSIA 

Que  sens  tardança  cerquis  al  Foríunat.  Deu 
ser  per  l'horta  o  pel  jardí.  Be  prou  sabràs  tro- 
var-lo. 

BOVER 

Si  vós  així  ho  voleu,  no  ha  de  costar-me. 

HORTÈNSIA 

Hi  tinc  gran  interès. 

BOVER 


I  haig  de  dir-li...? 

HORTÈNSIA 

Que  vingui  cap  aquí,  prest,  desseguida.  I  un 
cop  li  hagis  parlat,  al  Hac  m'esperes,  que  hem 
de  cullir  més  flors. 

BOVER 

Res  més,  senyora  ? 

HORTÈNSIA 

Res  més,  ja  pots  anar. 

ERMENGOL 

Bover.  Depressa  ! 

(EI  Bover  se'n  va  pel  fons.) 

HORTÈNSIA 

Ni  un  llebrer  corre  tant ! 

ERMENGOL 

Per  molt  que  corri,  per  apagar  ma  set  tar- 
darà massa. 

HORTÈNSIA 

Si  voleu,  prop  d'aquí  hi  ha  una  fonteta 
d'aigua  com  un  cristall,  fresca,  gemada. 

ERMENGOL 

Acompanya-m'hi,  doncs,  hermosa  Hortèn- 
sia. 

HORTÈNSIA 

Més  tarí  si  acàs  serà;  ara,  no  encara. 

ERMENGOL 

Per  què  més  tarí,  per  què  ?  No  has  d'ésser 
meva? 

HORTÈNSIA 

L'Hortènsia  sols  serà  de  qui  l'esposi. , 

ERMENGOL 

Amb  mi  t'esposaràs  perquè  t'estimo. 

HORTÈNSIA 

Amb  vós,  senyor  Ermengol...? 

ERMENGOL 

Vols  tutejar-me?  Fes-me  aquesta  mercè. 
Fes  que  m'oblidi  que  em  trobo  en  aquest  lloc 
per  ser- te  oncle  !  (Volguent-la  abraçar.)  Hor- 
tènsia del  meu  cor! 

hortènsia,  esquivant-lo 

Més,  la  franquesa,  si  arriba  al  tractament, 
als  dits  no  arriba.  Sigueu,  si  us  plau,  prudent. 

ERMENQOL 

Doneu-me  aigua ! 

ESCENA  X 

Els  mateixos  i  fortunat 

fortunat,  pel  fons,  a  l'Hoítensia 
M'haveu  demanat  vós  ? 

HORTÈNSIA 

L'oncle,  us  demana. 

ERMENGOL 

Sí,  sí;  soc  jo,  nebot;  ens  hem  de  veure. 

hortènsia,  fent  acció  d'anai-se'n 
Amb  Déu  quedeu,  senyors. 

FORTUNAT 

Es  que  volia  parlar- vos,  jo,  també. 

HORTÈNSIA 

Per  obeïr-vos  no  més  cal  que  maneu.  A  vos- 
tres ordres. 

ermengol,  al  Fortunat 
Amb  mi  tens  de  parlar,  no  pas  amb  elia. 

PORTUNAT 

Primer  amb  vós.  Després... 

hortènsia,  al  Foiiunat 
Dins  breu  estona  retornaré,  si  us  plau. 

FORTUNAT 

Aquí  us  espero. 

hortènsia,  rient 
Jo  crec  que  no  hi  sereu. 

FORTUNAT 

Altre  cop  burles  !  No  rieu,  per  pietat,  que'm 
desconcerta  aquest  riure  seguit,  riure  de  mofa. 

ERMENGOL 

Nebot,  al  meu  davant  no's  baladreja. 

HORTÈNSIA 

Fins  a  després,  senyors. 

(Se'n  va  rient,  pel  fons.) 

ERMENGOL 

Adeu,  Hortènsia. 

ESCENA  XI 
Ermengol  i  Fortunat 

fortunat,  impacient 
Ja  escolto.  Què  voleu.  Prest,  expliqueu-vos. 

ermengol,  amb  leticencia 
Mira,  nebot;  ja  sabs  que  jo  t'estimo.., 

FORTUNAT 

Bonic  començament,  ja  m'interessa  ! 

ERMENGOL 

Que  soc  fa  temps  per  tu  quasi  bé  un  pare. 

FORTUNAT 

Si  us  haig  de  parlar  clar,  no  me'n  adono. 

ERMENGOL 

Quan  a  mi  has  acudit  pregant  ajuda,  ma 
bossa  hauràs  trobat  del  tot  oberta. 

FORTUNAT 

Oberta  del  tot,  mai,  però  ajustada  li  he  tro- 
bat més  d'un  cop. 

ERMENGOL 

1  amb  bona  escletxa  per  passar-hi  lleugera 
la  moneda. 

FORTUNAT 

Lleugera  si  que  no.  Mos  dits  calien  per  fer 
que  degotés. 

ERMENGOL 

Sí,  vas  robar-me.  Més  no  t'ho  retraure  per- 
què et  soc  oncle. 

FORTUNAT 

Ja  quasi  no  us  entenc.  Just  fa  un  quart  d'hora 
que  d'estafa  i  pillet  aquí  em  tractàveu. 

ERMENGOL 

Dissimula,  nebot,  fou  sens  malícia.  Precisa- 
ment per  això  tot  repensant-m'hi,  m'he  dií:  ets 
un  avar  i  no  deus  ser- ho  per  qui  porta  ta  sang, 
per  qui  t'estima.  Vol  ajuda  el  nebot,  doncs 
apa,  ajudal.  1  per  això  t'he  cridat. 

FORTUNAT 

Es  un  miracle  t 

ERMENGOL 

Pots  dir  què  vols  de  mi,  que  necessites? 


186         /  Amor  és  joventut 


FORTUNAT 

Ben  poca  cosa  a  fe:  cinc  centes  lliures. 

ERMENGOL 

No  diguis  disbarats;  no  gastis  bromes. 

FORTUNAT 

Trobeu  que  soc  modest  ? 

ERMENGOL 

I  tal,  si  ho   trobo!  Vaja,  digues  que  vols, 
però  amb  prudència. 

FORTUNAT 

No  ho  puc  passar  per  menys:  cinc  centes 
lliures. 

ERMENGOL 

No  pots  rebaixar  rès?  Tu  m'arruines  ! 

FORTUNAT 

Sempre  sereu  coqui  i  per  a  ser-ho  no'm  de- 
viau  temptar,  fent-me  promeses. 

BRMBNGOL 

En  fi;  no'n  parlem  més.  Ja  pots  anaríe'n. 
Avui  mateix  te'n  vas  a  Barcelona  i  allí  t'en- 
viaré lo  que'm  demanes. 

FORTUNÀT 

Anar-me'n,  haveu  dit  ? 

ERMENGOL 

Així  ho  volies. 

FORTUNÀT 

Deixant  abandonada  la  conquesta  ? 

ERMENGOL 

Naturalment.  Mo  vull  sacrificar-te. 

FORTUNÀT 

No,  no;  jo  no  me'n  vaig. 

ERMENGOL 

Però  si  em  deies  que  volies  marxar  vers 
altres  terres,  fugint  del  jou  crudel  del  matri- 
moni ! 

FORTUNÀT 

Sí,  sí,  això  ho  deia  avans,  més  ara  és  altra 
la  meva  decisió.  Ara  no  marxo. 

ERMENGOL 

I  doncs?  I  la  Ninón,  i  la  francesa? 

FORTUNÀT 

L'Hortènsia  sols  m'atrau  i  em  preocupa.  El 
seu  desdeny  crudel,  la  seva  mofa,  han  tornat 

en  desig  l'indiferència.  Vol  burlar-se  de  mi  i 
em  plau  provar-li  com  és  el  Fortunat.  Mai  de 
la  vida  m'ha  fugit  una  dóna,  quan  l'asseijo,  i 
us  juro,  a  fe  de  Déu,  no  serà  ella  qui  clavi  al 
meu  renom  la  dentellada. 

ERMENGOL 

Per  ella  sents  amor?  Potser  l'estimes? 

FORTUNAT 

Mai  me  coneixereu.  Tinc  la  fatlera  de  ren- 
dir-la amb  mes  arts;  de  demostrar-li  que 
aquell  a  qui  es  disputen  amb  desfici  les  dones 
més  hermoses  de  la  terra,  la  fama  que  gaudeix 
té  ben  guanyada.       .     . 

ERMENGOL 

Tontería,  nebot,  gran  tontería!  Ja  sabs  que 
soc  el  primer  que  desitjava  que  prenguessis 
estat;  més  com  sospito  que  no  has  de  ser  feliç 
casan-te  amb  ella,  perquè  no't  vol  a  tu,  que 
vol  a  un  altre,  la  deus  despreciar,  abandonar- 
la  i  aixís  et  deslliuraràs  dels  dols  i  penes  que 
porta  l'unió  feta  per  força  de  dos  a  qui  l'amor 
no  vol  lligar-los. 

FORTUNAT 

Primer  és  el  meu  nom  que  el  meu  pervindre, 
i  per  lo  que  vindrà  no'n  passeu  ànsia,  que  un 

cop  l'hagi  vençut  i  amb  mi  s'esposi  i  deixi  entre 
mes  mans  la  seva  hisenda,  sabré  cercar  i  tro- 
var  lo  que'm  convingui,  el  goig  i  la  alegria  que 
aquí  em  manquin. 

ERMENGOL 

I  gosaràs,  bergant,  fer- li  tal  burla? 

FORTUNAT 

Seguiria,  senyor,  els  consells  vostres. 

ERMENGOL 

Seran  consells  d'avans;  no  pas  els  d'ara. 

FORTUNAT 

L'opinió  és  panell  que  el  vent  fa  moure? 

ERMENGOL 

Panell  o  no  panell  has  d'obeïr-me. 

FORTUNAT 

Això  serà  si  vull. 


ERMENGOL,  picat 

Nebot,  com  parles ! 


FORTUNAT 


Aquell  qui  ordena  deu  ésser  ben  recte,  i  qui 
en  el  vici  cau  de  contradir-se  no  té  força  mo- 

ral  per  irnposar-se.  Per  què  haveu  canviat  ? 
Vaja,  espliqueu-m'ho.  No  us  dolgui  el  confes- 
sar. Prou  que  m'ho  penso  ! 

ERMENGOL 

No  ho  vulguis  sapiguer;  no  t'interessa. 

FORTUNAT 

No  ho  dèiau  aixís,  avans,  que  m'obligàveu 
a  casar-me  de  grat  o  per  la  força  1 

ERMENGOL 

Bé,  sí,  veuràs,  nebot,  poques  paraules:  tu  i 
jo  ja'ns  coneixem. 

FORTUNAT 

Ja  fa  molts  dies. 

ERMENGOL 

Parlem,  doncs,  com  a  amics.  Tu,  que  hi  cer- 
caves en  aquest  casament? 

FORTUNAT 

Avans  fortuna;  més  ara,  quelcom  més  que 
la  riquesa:  hi  cerco  satisfer  mon  amor  propi 
que  l'Hortènsia  ha  ferií  amb  sos  desprecis. 

ERMENGOL 

No  siguis  tabalot  i  el  temps  no  perdis  en  fu- 
teses  semblants.  Eníossudin-1'hi  pots  quedar- 

te  burlat  i  sens  riquesa,  i  això  no  fa  per  tu  que 
ets  home  pràctic,  i  l'home  que  és  aixís,  que 
sab  de  comptes,  prefereix  lo  segur  a  lo  proba- 
ble. Segueix  el  meu  consell  i  no  repliquis.  En- 
cella  el  teu  cavall  i  sens  tardança  d'aquí  prens 
comiat  i  emprens  la  ruta  camí  del  teu  desig;  i 
com  a  premi,  rebràs  la  quantitat  que'm  dema- 
naves. 

FORTUNAT 

Renunciant  al  dot  que  cobejava  ? 

ERMENOOL 

Un  dot  que  era  ilusori,  problemàtic. 

fortunat,  després  de  meditar  un  instant 
Per  eixa  quantitat  no  em  plau  el  tracte. 

ERMENGOL 

Diga'm  doncs  lo  que  vols,  parla,  demana. 

FORTUNAT 

Digueu-me,  avans,  per  què,  per  quina  causa 
heu  mudat  de  parer. 

ERMENGOL 

Són  coses  meves  que  tu  deus  respectar,  i 
no  insisteixis,  sinó  m'enfadaré. 

fortunat,  mig  lient  i  amb  intenció 
Potser  IHortensia...? 

ERMENGOL 

No  siguis  tafaner.  Te  dic  que  callis. 

FORT  UNAT 

N'esteu  enamorat?  Ho  endevino? 

ERMENGOL 

Doncs  vaja,  sí,  acabem;  la  tinc  rendida;  està 
folla  per  mi.  Nebot,  perdona'm  que  jo  culpa 
no  hi  tinc.  Ha  sigut  ella  que  s'ha  prendat  de  mi. 

FORTUNAT,  lient 

Ai,  pobret  oncle  ! 

ERMENGOL,  JO/'ÓS 

Riu,  riu  si  el  riure  et  plau.  que  pot  ben  riure 
el  moco  ben  plantat  que  deix  que  un  concu 
conquesli,  sens  volguer,  a  sa  promesa. 

FORTUNAT 

I  la  vostra  Roser  ? 

ERMENQOL 

Si  acàs  t'agrada,  pots  esposar- la  tu. 

FORTUNAT 

Que  us  torneu  ximple  ! 

ERMENGOL 

Ximple  o  no  ximple,  per  la  bella  Hortènsia 
jo  valc  molt  més  que  tu,  que  vols  ser  sabi. 

foriunat,  amb  afectació 

Aixís,  doncs,  Ermengol,  me  deveu  comptes 
per  haver-me  robat  la  meva  dama. 

ERMENGOL 

Be,  vaja,  nebot,  prou;  prou  xerrameca,  i 
com  qui  som  complim  fermant  el  tracte.  Quant 
vols  per  a  marxar? 

FORTUNAT 

Ara  es  complica  l'afer  que'm  proposeu.  Vull 
dos  mil  lliures. 

ERMENGOL 

Te'n  ofereixo  mil. 

FORTUNAT 

1  jo  no  accepto.  Deixar-vos  lliure  el  camp 
val  una  hisenda. 

ERMENGOL 

Mil  lliures  i  ademés  creu  en  el  deute. 

FORTUNAT 

Vós  us  burleu  de  mi !  Sens  l'hermosura,  la 

seva  joventut,  les  seves  gràcies,  l'Hortènsia 
val  molt  més  pel  dot  que  porta. 

ermengol,  impacient 
Digues  quant  vols  d'un  cop. 

FORTUNAT 

Quatre  mil  lliures. 

ERMENGOL,  iriítat 

Quatre  mil  llamps  i  trons  el  cap  t'esberlin  t 

FORTUNAT 

No  us  enfadeu,  senyor.  Si  no  us  fa  el  tracte 
per  mi  no  vull  que  feu  cap  sacrifici.  La  seguiré 
assetjant  de  nit  i  dia  i  com  donya  Roser  me 
darà  ajuda,  l'Hortènsia  dintre  poc  serà  ma  es- 
posa. 

ERMENGOL 

Marxa,  marxa  bergant  i  dins  pocs  dies,  al 
trobar-nos  de  nou  a  Barcelona,  t'eníregaré  els 
diners  que  m'exigeixes. 

FORTUNAT 

No'm  puc  esperar  tant  per  més  que  em  dol- 
gui. Si  no  em  pagueu  aquí,  ja  no  hi  ha  tracte. 

ERMENGOL 

Creus  que  porto  al  damunt  tanta  moneda  ? 

FORTUNAT 

Es  clar  que  no  m'ho  crec,  més  no  és  difícil 
trobar  la  solució  que  garanteixi  l'exacte  com- 
pliment de  la  promesa.  Si  no  porteu  diners, 
feu-me  una  caria  per  l'administrador  de  vostra 
hisenda  ordenaní-ii  entregar  al  qui  es  presen- 
ti, sense  cap  dilació,  quatre  mil  lliures. 

ERMENGOL 

Se  veu  que  amb  mi  no  tens  prou  confiança; 
que  ets  un  desagraït. 

FORTUNAT 

Qui  m'assegura  que  pensareu  igual  dins 
d'una  estona?  Aneu,  oncle  estimat,  feu-me  la 
lletra  i  me'n  vaig  tot  seguit. 

ermengol,  excusant- se 
A  on  vols  que  escrigui  ? 

FORTUNAT 

No  us  apeneu,  senyor,  que  en  vostra  cam- 
bra no  hi  manca  bon  paper,  ploma,  ni  tinta. 

ermengol,  amb  resolució 

Niugú  mai  m'ha  humiliat  com  tu  m'humilies. 
Espera't  un  moment,  la  vaig  a  escriure. 

FORTUNAT 

Procureu  no  tardar,  que  prompte  em  canso. 

ermengol,  anant-se'n 
Per  tu,  tot  és  per  tu,  genlil  Horlensia  ! 

(Se'n  va  per  l'esgraonada.  tl  Fortunat  riu 
celebrant  la  victorià.  Ai  esp  de  poca  estona 
surt  l'tioitensia  i  el  Bové/,  ambdós  amb 
flors.) 


ESCENA  XII 
Fortunat,  Hortènsia  i  Bover 

hortènsia 
Ja  soc  aqut\  senyor,  podeu  manar-me. 

FORTUNAT 

Ben  vinguda  siau.  Me  demanàveu  ? 

hortènsia,  sorpresa 

Jo?...  Vós  a  mi,  en  tot  cas." Fa  poca  estona 
m'heu  dit  aquí  mateix  que  us  convenia  parlà 
un  moment  amb  mi... 

fortunat,  fent  el  desentès 
Jo?...  no  ho  recordo. 

hortènsia 
Sí,  sí,  m'heu  demanat  una  entrevista. 

FORTUNAT 


Us  dic  que  no  pot  ser,  i  que  m'eslranya  la 
vostra  pretenció,  doncs  no  altra  cosa  que  pre- 
tenció  i  orgull,  vanitat  frèvola,  pot  ser  el  su- 
posar que  m'interessa  parlar  amb  vós. 


HORTÈNSIA 


Bover,  puja  a  ma  cambra  aquest  manyoc 

de  flors. 

{El  Bover  les  pren  i  se'n  va.) 


ESCENA  XIII 
Fortunat  i  Hortènsia 

HORTÈNSIA 

Vostres  paraules  me  voleu  explicar?... 

FORTUNAT 

Vull  dir.  Hortènsia,  que  és  ridícol  tot  quan 
feu  per  atrapar-me. 

HORTÈNSIA 

Per  Déu,  don  Fortunat !  Quina  sortida  !  Vo- 
leu provar,  potser,  que  no  sou  manso  ? 

FORTUNAT 

Vull  demostrar  tan  sols  que  no  és  correcte 
que  una  dóna  com  vós  assetji  i  cerqui  donar 

caça  al  galant  que  us  desprecia.  Amb  això, 
procureu  extingir  prompte  l'amor  o  la  passió 
que  jo  us  inspiro  que  per  vós  no  puc  ser.  Tinc 
compromisos... 

HORTÈNSIA 

Quan  no  les  pot  haver  diu  que  són  verdes 
la  guineu,  tot  gisclant,  i  això  feu  ara.  Més  així 
i  tot,  senyor,  vos  aplaudeixo,  que  em  plau  en 
gran  manera,  la  comèdia. 

FORTUNAT 

Per  més  que  us  esforceu  en  retenir-me  serà 
en  va  vostre  esforç.  Vers  altres  terres  mar- 
xaré altre  cop  i  sols  us  prego  que  em  dongueu 
al  oblit. 

HORTÈNSIA 

Mai  de  la  vida  !  que  el  pensar  en  vós  per  mi 
serà  ventura.  Quin  riure  que  faré  quan  us  re- 
cordi ! 

FORTUNAT 

Riureu  sense  motiu,  que  si  soc  íonto,  no  ho 
soc  tan  com  penseu. 

HORTÈNSIA 

Ja  me'n  faig  càrrec.  Per  fi  don  Ermengol  ?... 

FORTUNAT 

Vol  que  me'n  vagi. 

HORTÈNSIA 

Més  fer-li  tal  mercè  mereix  un  premi. 

FORTUNAT 

No  hi  valen  fengimenfs  amb  vós,  senyora. 
Doncs  sí:  he  conseguit  tot  quant  volia. 

HORTÈNSIA 

Per  lo  tant  me  deveu  reconeixença. 

FORTUNAT 

Reconeixença  a  vós...? 

HORTÈNSIA 

Sense  cap  dubte.  Heu  triomfat  per  mi  i  en 
sento  joia,  que  aixís  al  marxar  vós,  quedaré 
lliure. 

FORTUNAT 

Per  unir-vos,  si  us  plau,  amb  el  meu  oncle. 

HORTÈNSIA 

O  per  seguir  l'impuls  dels  meus  desitjós. 
(Surt  í Ermengol  amb  una  lletra  a  la  mà.) 

ESCENA  XIV 
Els  mateixos,  més  l'Ermengol 

ermengol 

Vès,  mira,  Fortunat,  si  això  és  cl  fracte. 
(Reparant  amb  l'Hortènsia  i  amagant- se  la 
carta.  Apart.)  Ah,  l'Hortènsia  és  aquí.  (A/t,  a 
l'Hortènsia.)  Que  Déu  te  guardi. 

HORTÈNSIA 

Igual  te  dic,  amic,  tinguis  bon  dia. 

ermengol,  apart,  a  Fortunat 

Ja  ho  veus  nebot,  ja  ho  veus  com  me  tuteja. 
(Alt,  a  l'Hortènsia.)  El  Fortunat  se'n  va.  Pot- 
ser ho  sabies  ? 

HORTÈNSIA 

Com  que  ell,  al  entrar  tu,  m'ho  esplicava... 
El  Fortunat  no'm  vol,  me  desprecia. 

ERMENGOL 

Si  tu  l'has  rebutjat,  què  vols  que  faci  ? 

fortunat,  a  l'trmengoi 
Què  deiau  al  entrar,  del  nostre  tracte  ? 

ERMENGOL 


No  rès,  no  rès  nebot.  Que  l'euga  encellis  i 
si  íe  n'has  d'anar,  no  t'entretinguis. 

FORTUNAT 

Serà  tal  com  voleu;  més  quelcom  falta  que 
vós  m'haveu  promès.  Aquella  lletra... 

HORTÈNSIA 

Li  heu  promès  quelcom  perquè  se'n  vagi  ? 

ERMENGOL,  fingint 

Perquè  se'n  vagi  ?  No.  Dar-li  una  carta  per 
un  amic  que  tinc  a  Barcelona. 

FORTUNAT 

Vinga  la  carta,  doncs,  i  emprenc  la  ruta. 

ermengol,  endegant- li  i  apart 
Aquí  la  tens.  bergant.  Calla  i  fes  via. 

{El  Foríunat  llegeix  la  carta  demostiant  amb 
ei  gest  que  li  plau  el  seu  contingut.) 

hortènsia 
Interessant  serà  quant  diu  la  lletra. 

ERMENGOL 

No,  no,  no  ho  creguis  pas.  El  recomano  al 
meu  procurador  perquè  el  vigili. 

fortunat,  donant  la  carta  a  l'Hortènsia 
Llegiu-la  si  voleu,  cap  secret  tanca. 

ERMENGOL 

Nebot,  nebot,  que  fas  ?  No,  no  llegeixis. 

hortènsia,  després  d'haver  llegit  la  carta 
Explendit  ets  a  fe  !  Quatre  mil  lliures  1 

ERMENGOL 

Ho  faig  tan  sols  per  tu,  volguda  Hortènsia. 
Per  veure't  ben  contenta,  donaria  fins  la  darre- 
ra engruna  de  ma  hisenda. 

HORTÈNSIA 

Accepteu,  Fortunat  l'enhorabona  que  vos 
donc  de  cor,  i  penseu  sempre  que  a  mi  deveu 
tan  sols  aquesta  ofrena. 

fortunat,  prenent  la  carta 
De  vós  sabré  servar  record  amable. 

ERMENGOL 

Lliures  per  fi  som  tots. 

FORTUNAT 

Santa  paraula  ! 

ermenool,  a  l' Hortènsia 
Ja  pots  sense  rezels  dir  que  m'estimes. 

HORTÈNSIA 

I  la  tia,  amic  meu,  que  pensaria  ? 

ERMENGOL 

Tan  sols  ta  voluntat  és  sobirana. 

HORTÈNSIA 

Per  xò  s'imposa  tal  com  jo  desitjo. 

ermengol,  al  Foríunat 
I  tu  encar  ets  aquí  ?  Per  què  no  marxes  ? 

FORTUNAT 

Vull  despedir-me  avans,  com  me  pertoca. 

ERMENGOL 

Ja  ho  faré  jo  per  tu,  no  t'enquimeris. 

(Apareix  donya  Roser  i  don  Claudi.) 

ESCENA  XV 
Els  mateixos,  més  donya  Roser  i  don  Claudi 

hortènsia 
Jamai  melló  ocasió.  Mireu;  la  tia. 

ERMENGOL 

Senyora,  estona  fa  que  us  esperava  per  dar- 
vos,  amb  pesar,  molt  males  noves.  El  meu 
nebot,  que  és  un  cap  verd,  renuncia  a  la  mà 
blanca  de  l'hermosa  Hortènsia. 

roser,  sorpresa 

Es  que  heu  pensat  potser...  (Apait,  a  Clau- 
di.) Que  ho  entens,  Claudi  ? 

CLAUDI 

Estic  esmaperdut,  no  sé  que  passa. 

FORTUNAT 

Senyora,  perdoneu;  és  preferible.  L'Horten- 
sia  amb  mi  no  fora  mai  diixosa  ni  jo  fora  feliç, 
casat  amb  ella.  Desitjo  llibertat,  vull  ésser  lliu- 
re per  a  seguir  la  vida  aventurera  que  ara  molt 
més  que  avans,  serà  agradable  portan  a  la 
butxaca  algunes  dobles. 

CLAUDI 

Potser  haureu  confós  per  mes  paraules  el 
doí  o  la  riquesa  de  1  Hortènsia. 

ROSER 

Si  us  plau  conèixer  bé  nostra  fortuna  aquí 
la  trobareu  ben  esplicada.  {Mosnant  uns  pa- 
pers.) Era  dels  pares  meus,  eix  patrimoni,  i 
entre  els  seus  dos  fills  van  reparlir-lo.  Quan 
va  morir  el  pare  de  l'Hortènsia  la  meiiat  de 
iot  quedà  per  ella  i  l'allre  per  a  mi... 

ERMENGOL 

D'això  qui  en  parla !  Creieu  que  és  l'interès 
lo  que  es  disputa  ? 

ROSER 

Us  ho  dic  francament.  Això  sospito. 

ERMENGOL 

Doncs  no  esteu  en  lo  cert.  Deixeu  que  aca- 
bi: Es  just  que  el  Fortunat  d'aquí  s'allunyi 
perquè  encare  el  seu  cor  l'amor  no  abrusa.  A 
l'Hortènsia  no  vol  ni  ella  l'estima.  Es  cert  tot 
quant  jo  dic? 

HORTÈNSIA 

Es  cert. 

FORTUNAT 

Exacte. 

ERMENGOL 

I  com  que  ella  mereix  ésser  ditxosa  i  un  ber- 
gram  com  aquest  porta  desgracia,  penso,  donya 
Roser,  que  demanar  la  per  a  casar-m'hi  jo,  no 
és  íonlería. 

roser,  fondament  sorpresa 
Per  casar- vos- hi  vós?... 

ERMENGOL 

Ella  m'estima  1... 

{L'Hortènsia  riu  estrepitosament.) 

roser,  a  l' Hortènsia 
Es  cert  això  que  diu  ?  Que  respons?  Parla  I 

HORTÈNSIA 

Que  l'oncle  es  torna  boig  l 

ERMENGOL 

Me  desconcertes  ! 

HORTÈNSIA 

Que  té  el  cervell  malalt  o  que  somnia. 

claudi,  a  donya  Roser 

Veieu  com  era  cert  que  no  cercava  tan  sols 
l'amor  en  vós  ? 

fortunat,  a  l'EimengoI,  amb  sorna 
Voleu  que  marxi?... 

ERMENGOL 

Espera't,  per  pietat.  Torna'm  !a  carta  ! 

FORTUNAT 

Senyor,  sigueu  formal,  tingueu  paraula  ! 

ermengol,  a  V Hortènsia 
Bé  m'has  dit  no  fa   molt  que  m'estimaves  ? 

HORTÈNSIA 

Com  s'estima  un  ninot  per  a  jugar-hi.  Mes 
per  unir-me  amb  vós  ?  lo  no  so  ximple.  Que 
heu  renyit  amb  l'espill  per  suposar-ho  ?  Deu 
fer  molts  anys  que  no  us  heu  vist  la  cara  ! 

claudi,  a  l'EimengoI,  amb  sorna 

Si  preneu  banys  de  mar,  una  carbasa  no,  ve 
mai  malament. 

ermengol,  refent- se 

Ha  sigut  broma  !  Ja  us  haureu  adonat  que 
era  comèdia.  (A  donya  Roser.)  lo  no  us  vull 
més  que  a  vós,  per  vós  deliro. 

Claudi,  apait,  a  donya  Roser 

L'amor  tan  sols  floreix  a  l'estiuada... 

\ 
roser,  amb  despit 

Encar  goseu  seguir  la  farça  ?  Allunyeu-vos 
d'aquí;  que  jo  no  us  vegi ! 

claudi,  a  l'Ermengol 
Un  parell,  van  mellor  que  una  de  sola. 

HORTÈNSIA 

Ho  sento,  Ermengol  meu... 

ROSER 

D'aquesta  casa,  fins  l'esma  n'has  de  perdre, 
miserable ! 

fortunat,  amb  sorna 
Voleu  per  la  Ninon  algun  encàrrec?... 

ERMENOOL 

Espera'm,  vinc  amb  tu. 

FORTUNAT 

Porto  més  pressa.  Avans  que  vós,  la  carta 
farà  via.  Adéu,  adéu  a  tots.  Mercès,  Hortèn- 
sia; per  vós  soc  lliure  i  ric  i  la  ventura  serà, 
amb  la  bosa  plena,  ma  companya. 

HORTÈNSIA 

Que  us  siga  com  voleu,  la  sort  propicia. 

(EI  Foitunat  se'n  va.) 

ermengol,  seguint  al  Foitunal 
Espera'm,  Fortunat,  espera'm  plaga... 

HORTÈNSIA, 

al  veure  alBovei  queapaieixpei  l'esgraonada 
Mireu  que  ve  el  Bover  ! 

ERMENGOL 

No '1  necessito. 

CLAUDI 

Penseu  que  us  en  aneu  sens  l'equipatje. 

ERMENGOL 

No'm  puc  entretenir,  que  porto  pressa.  (C//~ 
dant  tot  anant-se  n.)  Fortunaí,  Fortunat,  tor- 
na'm la  carta  !  (Se'n  va.) 

ESCENA  DARRERA 
Hortènsia,  Roser,  Claudi  i  Bover 

hortènsia, 
a  donya  Rosei  que  s'ha  assentat  abatuda 

Perdoneu-me  si  us  plau,  volguda  fia,  que  de 
tot  lo  passat  jo  en  tinc  la  culpa. 

ROSER 

Te  perdono  de  cor,  i  amb  iota  l'ànima  te 
dono  mil  mercès,  que  tu  amb  ta  manya  m'has 
retornat  el  seny  que  vàreig  perdre. 

claudi,  sentenciosament 
L'edat  d'inspirar  amor,  passa  i  no  torna! 

ROSER 

Ets  un  sabi,  amic  meu,  ets  més  que  un  sabi: 
un  home  que  coneix  lo  que  és  la  vida,  els  mis- 
teris del  cor... 

CLAUDI 

Soc  un  oracle  en  assumptes  d'amor,  mal 
m'està  el  dir-ho. 

HORTÈNSIA 


La  ventura  renaix  en  eixa  casa  !  (AI Bové/ 
que  ha  anat  baixant  poc  a  poc  les  escales.) 
Ja  no'm  caso,  Bover,  ja  no  m'allunyo. 


bover,  amb  joia 
Es  ceri  lo  que  em  dieu  ? 

HORTÈNSIA 

A  la  muntanya  anirem  altre  cop  amb  mes 
ovelles. 

bover,  al  costat  de  l'Hortènsia 
Ja  torno  a  ser  feliç,  ja  rès  m'espanta  1 

Claudi,  al  costat  de  donya  Roser 

Veieu  lo  que  és  amor  !  Ho  veieu  ara  !  Amor 
és  joventut,  és  claror  d'auba. 

ROSER 

I  nosaltres  sols  som  claror  de  posta.  Ara  ho 
comprenc,  amic.  Ja  estic  desperta.  S'ha  mar- 
cit l'ilusió,  l'ilusió  folla,  igual. que  entre  la  neu 
la  fló  que  esclata.  Ajuda'm  a  oblidar,  perquè 
la  vida  recobri  en  nostra  llar  la  placidesa  dels 
dies  que  han  passat. 

bover,  a  /' Hortènsia 

Les  flors  esperen  que  vostres  blanques  mans 
les  apomellin. 


HORTÈNSIA 

Oh,  sí:  correm,  Bover  ! 

(Couen  ambdós  veis  l'escala.) 

ROSER 

Que  són  feliços !  L'amor  és  joventut,  tens 
raó,  Claudi. 


FI 


OBRES  DE  L'AUTOR 


Justícia  de  la  terra  (agotada),  drama  en  un  acte. 
La  cegueta  (agotada),  comèdia  lírica  en  un  acíe, 

amb  música  de  En  Domingo  Nogués. 
Sagetes  d'or  (agotada),  monòleg. 
Brossa,  drama  en  un  acíe. 
Catalunya  Ciutat,  conferencia. 
Aubada  i  Posta,  drama  en  tres  actes. 
Els  meçquins,  comèdia  dramàtica  en  tres  acíes. 
Amor  és  Joventut,  comèdia  en  dos  actes. 
La  darrera  nina,  monòleg. 

EN  PREPARACIÓ 
EI  més  fort  amor,  drama  en  tres  acíes. 


Preu:  1,50  pesseíe 


